09:58 2 Dekabr 2019\nPublika.az millət vəkili, BAXCP sədri Qüdrət Həsənquliyevin “Yeni Müsavat”a verdiyi müsahibəni təqdim edir:\n- Qüdrət bəy, seçki barədə aylar öncə dedikləriniz məlumat idi, yoxsa intuisiyanın, məntiqin diktəsi sizi bu anonsu verməyə sövq etmişdi?\n- Mən 1987-ci ildən siyasi proseslərin içərisindəyəm. Ona görə də cəmiyyətdəki prosesləri təhlil edirəm və müəyyən qənaətə gəlirəm ki, nələr baş verə bilər, onları ehtimallar kimi səsləndirirəm. Siyasətçinin də işi odur ki, proqnozlar versin. Çörçill deyirdi siyasətçi proqnoz verməlidir, özünü doğrultmayanda gərək əsaslandırsın ki, bu, niyə baş vermədi? Siyasi üçün əsas keyfiyyət proqnozunun doğru olmadığı dövrdə onu əsaslandırmağı bacarmasıdır. Amma indi proqnozlar özünü doğruldanda bəziləri düşünürlər ki, yəqin bu, məlumatlı imiş, hansısa mənbələrdən informasiya alıb, ona görə belə deyib. Əslində bu, primitiv yanaşmadır. Təcrübəli siyasətçi ölkədə baş verən prosesləri təhlil etməyi bacarmalı, düzgün nəticələr çıxarmalıdır.\n- Elə isə növbəti seçkilərə bir ildən də az qaldığı halda növbədənkənar seçkilərin keçirilməsi zərurəti barədə suala cavabınız necədir?\n- Əvvəla, ölkədə çox ciddi dəyişikliklər baş verir, faktiki biz yeni mərhələyə keçmişik. Burda kadr islahatları, struktur islahatları, instisuonal islahatlar həyata keçirilir, yəni dəyişikliklər baş verir. Belə bir vaxtda parlament bu islahatlara ciddi surətdə dəstək verməlidir. Amma açığı, parlamentin potensialı yetərincə deyil. Yəni bunun günahını nə parlament rəhbərliyində, nə parlament çoxluğunda axtarmaq lazımdır. Vaxtında parlament xalqımız tərəfindən elə formalaşdırılıb ki, burada bitərəflər də iqtidar partiyasını dəstəkləyib. Hətta parlament partiyalarının da böyük əksəriyyəti iqtidarı dəstəkləyir. Görürsünüz, bütün prinsipial məsələlərdə, hökumətin hesabatında, yaxud büdcə müzakirələrində faktiki, iki nəfər alternativ mövqe sərgiləyir və bu məsələlərin əleyhinə səs verir: biri Fazil Mustafadır, biri də bəndəniz. Bu da ona gətirib çıxarıb ki, parlament fikirlərin, ideyaların dartışıldığı, müzakirə olunduğu auditoriya imkanlarını itirib. Yenə deyirəm, günah nə deputatlarda, nə də parlamenti yönəldən insanlardadır. Hökuməti formalaşdıran iqtidar partiyasının təmsilçisi durub hökumətə qarşı çıxmayacaq ki. Ona görə də mən həmişə deyirəm ki, hökumət elə islahatlar aparmalı, qanunları elə formada dəyişməliyik, parlamentə normal müxalifət fraksiyaları olsun.\n- Yəni siz 750 min üzvü, hazırkı parlamentdə 70-dək mandata sahib olan YAP-ın növbəti seçkilərdə daha az deputatla kifayətlənəcəyini gözləyirsiniz?\n- Əgər istəyirlərsə ki, bu ölkədə normal, konstruktiv müxalifət olsun, onlar özləri bundan imtina etməlidirlər. Necə ki, Ermənistan Seçki Məsəlləsinə daxil etdi ki, heç bir partiya parlamentdə yerlərin 2/3-dən çoxuna sahiblənə bilməz. Biz də Seçki Məcəlləsinə dəyişikliklər etməliyik və burada məhdudiyyət qoyulmalıdır ki, partiya, yaxud siyasi partiyalar bloku Milli Məclisdə 125 yer varsa, maksimum 85 dairədən namizəd irəli sürə bilər.\n- Bunun üçün referenduma gedilməlidir?\n- Ona ehtiyac yoxdur. Konstitusiyaya yazılıb ki, Azərbaycanda parlament majoritar seçki sistemi əsasında formalaşdırılır. Qalan məsələlər hamısı qanunla tənzimlənir, biz də qanunu dəyişə bilərik. Hətta heç qanunu dəyişməyə də ehtiyac olmaz. Yəni sivil, centlmensayağı bir razılaşma olsa, iqtidar və müxalifət partiyaları razılığa gəlsə, oturub müzakirə aparsalar ki, necə edək seçkilərin nəticələri olaraq ölkədə normal parlament formalaşsın, burada müxalifət fraksiyaları olsun, heç qanunu dəyişmədən də bunu etmək olar. Sadəcə olaraq hakim partiya öz üzərinə siyasi məsuliyyət götürür ki, mən 85 dairədən artığında namizəd verməycəyəm, həmçinin digər dairələrdə onun bitərəflərə dəstəyi olmayacaq. Ümumiyyətlə, siyasi partiyalar razılaşa bilərlər ki, onların heç biri bitərəfləri dəstəkləməyəcəklər, əgər qanunu dəyişə bilmiriksə... Yox, əgər qanunu dəyişə bilsək, qanuni yolla bu qadağanı qoymaq olar ki, hətta bitərəflərin də namizədliyini siyasi partiyalar irəli sürür.\n- Proporsional seçki sisteminin bərpası məsələsi gündəmdən çıxdı?\n- Konstitusiyada yazılıb ki, Azərbaycanda parlament seçkiləri majoritar seçki sistemi əsasında həyata keçirilir. Ona görə konstitusiyanı da dəyişməliyik. Lakin bunun üçün vaxt yoxdur. Odur ki, mən çıxış yolunu göstərirəm ki, qanunla məhdudiyyət qoyulur. Yəni hər hansı bir partiya, yaxud siyasi partiyalar bloku 125 yerdən 85-dən çoxunda namizəd irəli sürə bilməz. Bu zaman 40 yer qalır. Həmin 85 namizədin hamısı parlamentə keçsə belə, yenə də parlamentdə ən azından digər partiyaları təmsil edən 40 deputat olacaq. Bu artıq iki fraksiyanın yaranması deməkdir. Siyasi partiyaların tərkibində bitərəflər də ola bilər. Burada da məhdudiyyət qoyulmalıdır ki, məsələn, 85 dairənin yalnız 15-də bitərəflər irəli sürülə bilər. Ona görə ki, nə bitərəf? Sənin siyasi mövqeyin varsa, siyasi partiyanın mövqeyi sənin mövqeyinə yaxındırsa, biri ilə bağlı seçim etməlisən. Ya üzv olmalısan, ya da əgər nüfuzlu adamsansa, həmin partiya maraqlı olmalıdır ki, sənin namizədliyini irəli sürsün.\n- Bəs, deputatların sayının artırılması...\n- Artıq gecdir. Bunların hamısı üçün gərək Konstitusiya dəyişdirilə. Məsələn, Ermənistan əhalisi bizdən üç dəfə azdır, 131 deputatı var. 10 milyonluq Azərbaycanda minimum 150, maksimum 250 deputat olmalıdır. Ancaq bunu referendumla həll etmək olar.\n- Parlament seçkiləri ilə eyni vaxtda referendumun keçirilməsi mümkün deyildimi?\n- Buna zaman yoxdur. Yeni formalaşacaq parlamentin qarşısında əsas o olmalıdır ki, ölkənin yeni Konstitusiyasını qəbul etsin. 1995-ci ildə qəbul olunmuş Konstitusiya keçid dövrünün konstitusiyasıdır. Görüləsi çox işlərdir. Hökumətin fəaliyyətinə nəzarət üçün mütləq fraksiyalar olmalıdır. Əgər hökumət istəyirsə ki, büdcə vəsaitləri səmərəli xərclənsin, ədalətli bölüşdürülsün, bunun üçün mütləq parlamentdə müxalifət fraksiyaları olmalıdır. Böyük işlər görülür, bütün nöqsanlara baxmayaraq, islahatların bazası yaradılıb, Azərbaycan yeni dövrə keçib. Artıq biz bu dövrdə çalışmalıyıq ki, xalqın bu islahatlara ümidi itməsin. Xalqın islahatlara ümidi itsə, destruktiv qüvvələrin ardınca düşə, onları dəstəkləyə bilər, bu da əldə olunmuşların itirilməsinə, ölkədə sabitliyin pozulmasına, xaosun yaranmasına gətirib çıxara bilər. O halda biz yenə də hər şeyi sıfırdan başlamalı olarıq.\n- Bu məqamda sizin digər xəbərdarlığınızı xatırlatmaq istərdim. Yay aylarında demişdiniz ki, payızda ölkəni qarışdırmaq istəyəcəklər. Son aylarda keçirilən küçə aksiyalarınımı nəzərdə tuturdunuz?\n- Mənim bu barədə məlumatlarım var idi. Amma sözsüz ki, həm də təhlilin nəticəsiydi. O cəhd oldu və hökumət tərəfindən ciddi şəkildə dəf edildi. Bunun ardınca ikinci cəhd planlaşdırıldı və sanki bir əsəb müharibəsi idi. Gördülər ki, yox, hökumət qətiyyətlidir, heç bir geri çəkilmədən, güzəştdən söhbət getməyəcək. Onda həmin tərəflər tamamilə mövqelərini itirəcəklərindən, əziləcəklərindən qorxaraq geri durdular. Amma 2 noyabr mitinqi, razılaşdırılmamış aksiya elə-belə təyin olunmamışdı. Hakimiyyətin qəti mövqeyi və güc strukturlarının öz vəzifələrini peşəkarcasına yerinə yetirməsi, hökumətə sadiq olmalarını nümayiş etdirmələri, sona qədər öz mövqelərindən geri çəkilməyəcəklərini nümayiş etdirmələri aranı qatmaq istəyən qüvvələri düşünməyə məcbur etdi. Həm də xaricdəki havadarları tövsiyə etdilər ki, “dayanmağınız lazımdır”. Onlar burada istifadə və idarə etdikləri qüvvələrin tam sıradan çıxmasını istəmirlər. Həm də gördülər ki, alınmır.\n- Hakim partiyanın sədri prezidentdir və şübhəsiz ki, YAP Siyasi Şurasının qərarında dövlət başçısının iradəsi həlledici olub.\n- Əlbəttə. Bu məsələlər birinci şəxsin iradəsindən kənar baş verə bilməz.\n- Prezidentin təkbaşına inqilabi islahatlara start verdiyi, eyni zamanda, faktiki olaraq inqilabı reallaşdırdığı barədə fikirlər kifayət qədərdir. Belə demək olarmı ki, ölkə başçısı çoxları üçün şok effekti yaradan qərarları - konkret halda seçki ilə bağlı mövqeyi daxili və xarici qüvvələrin də planlarını pozmuş oldu?\n- Siz sanki bitmiş bir hadisə haqqında danışırsınız. Amma mən düşünmürəm ki, hələ bu proses başa çatıb. Kadr islahatları davam etməlidir. Ona görə ki, hökumətin içərisində çox odioz, istənilən əlverişli məqamda prezidentə və dövlətə xəyanət etməyə hazır olan insanlar var. Bu, mənim qiymətləndirməmdir. Həmin qüvvələrin bir hissəsi mütəşəkkil şəkildə geri çəkiliblər, düşünürdülər ki, islahatlar heç bir uğurlu nəticə verməyəcək və bir ildən sonra onların revanş götürmək imkanları yaranacaq, o zaman daha geniş xalq kütlələri bunlara dəstək verəcək. Mən ona görə hər dəfə vurğulayıram ki, xalq islahatların nəticələrini hiss etməlidir. Xalq artıq hiss etsə ki, yox, artıq heç bir nəticə yoxdur, o zaman çox xoşagəlməz proses baş verə bilər. Mən bunu parlament tiribunasından, hökumət üzvlərinin iştirak etdiyi iclasda səsləndirmişəm, parlament müxbiri olaraq siz də şahidsiniz. Həmin qüvvələr revanş gözləyirlər. Mütəşəkkil şəkildə geri çəkilib, qüvvələri səfərbər edib bir ildən sonraya hazırlaşırlar. Amma hökumətin içində də onlara dəstək verə biləcək və prosesin önündə ola biləcək hələ çox odioz fiqurlar var. Ona görə də prezident işə başlayıbsa, bu məsələləri yekunlaşdırmalıdır. Proses uzandıqca daha üzücü olacaq. Odur ki, proses öz məntiqi sonluğuna çatmalıdır. Bəlkə də parlament seçkilərindən sonra müəyyən addımlar olacaq. O zaman da demişdim, islahatları həyata keçirmək risklidir, çətindir, bu, kənardan bəzilərinə asan görünə bilər. Çünki həmin adamların əllərində çox böyük pullar var, cəmiyyətdə müəyyən dayaq əldə ediblər, xarici dövlətlərlə işbirliyinə giriblər, dəstək alırlar. Amma bu, nə qədər riskli olsa da, islahatlardan imtina daha risklidir və daha ağır nəticələr doğura bilər. “Əksinqilabçı”larla vuruşmaq sözsüz ki, risklidir. Hakimiyyətin içində öz mövqelərini qoruyub-saxlamaq istəyən adamlarla üz-üzə gəlmək asan məsələ deyil. Lakin orda iqtidarın qələbə şansı daha çoxdur. Uğur qazanıb həm özlərini, həm ölkəni qorumaq şansı daha böyükdür, nəinki həmin qüvvələrdən çəkinib, oturub sadəcə, gözləmə mövqeyi tutmaq ki, görək axırı necə olur. Amma dolayı təxribatlar həmişə olacaq, necə ki, bu günə qədər olub. Baş verən bir çox hadisələr heç də təsadüfi deyildi və bunun davamı da ola bilər. Ancaq ən önəmli olan odur ki, Azərbaycan siyasi sistemində gücündən, böyüklüyündən, kiçikliyindən asılı olmayaraq, siyasi qüvvələrin böyük əksəriyyəti iqtidarın islahatlar siyasətini dəstəkləyir və xalqın da böyük hissəsi buna dəstək verir. Bu, islahatların uğurla başa çatdırılması üçün çox böyük avantajdır.\n- Növbədənkənar seçkilər nə zaman reallaşa bilər?\n- Dəqiq deyə bilmərəm. Bəziləri fevral, ya mart deyir. Bu, heç nəyi dəyişmir. Amma iqtidar partiyası da hesab edir ki, xalqın islahatlara münasibəti necədir. İqtidar islahatlara dəstək adı altında seçkiyə gedir və xalqdan ciddi dəstək alacaq. O baxımdan açığı, iqtidar ideoloqları, prezident özü əhalinin əhval-ruhiyyəsini zərgər dəqiqliyi ilə hesablayıb. Amma seçki 1 ildən sonra olsa və həmin müddətdə islahatlar nəticə verməsəydi, iqtidar dəstəyin bir hissəsini itirə bilərdi. Amma uğurlu zaman seçilib. Dediyim kimi, bu, iqtidar partiyası üçün avantajdır. Hakim partiyası bundan həm sağlam parlamentin formalaşdırılması üçün istifadə etməlidir, çox acgözlük etməməlidir. Lap 125 yer seçə bilsə belə, 125-nə də namizəd verməməlidir. Nəzərə almalıdır ki, parlamentin normal fəaliyyəti üçün fraksiyalar, partiyalar olmalıdır. Müxalifətsiz cəmiyyət irəli gedə bilməyəcək. Hökumətin üzərində rəqib siyasi partiyanın nəzarəti olmasa, çətin olacaq. Mən demirəm, biz bu gün Qərbi Avropa səviyyəsində parlament formalaşdıra bilərik. Heç olmasa Rusiya səviyyəsində, normal fraksiyaların olduğu, çoxpartiyalı sistem əsasında fəaliyyət göstərən parlament olmalıdır. Bizdə nəinki müxalifət partiyasının, hətta iqtidarı dəstəkləyən partiyanın üzvünü belə komitə sədrinin müavini vəzifəsinə təyin etmirlər. Dünyagörüş, təfəkkür dəyişməlidir. Xalqımız çox siyasiləşməyib, siyasi proseslərdə əsasən, seyrçi mövqeyi tutur. Ona görə də iqtidarın resursları həddindən artıq böyükdür. İqtidar istəsə, 125 yerin 125-ni də götürə bilər. Ona görə də iqtidardan, onun məsələlərə yanaşmasından çox şey asılıdır.\n- İndiki tərkibin neçə faizi qalacaq, sizcə?\n- Hesab edirəm ki, parlamentin 30 faizi, daha optimist götürsək, 50 faizi dəyişəcək, yəni 125 nəfərdən 65-i. Hadisələr bizim arzuladığımız kimi inkişaf eləsə, hansısa partiyalarla birlikdə parlamentdə fraksiya yarada bilərik. Mən çox ümidliyəm ki, bu, belə olacaq. Amma hər şeyi zaman göstərəcək.\nXəbərin orijinal ünvanı: https://publika.az/projects/xususi/297835.html\nQüdrət Həsənquliyev 10 milyonluq Azərbaycanda minimum 150 deputat olmalıdır\n27 Yanvar 2020 05:27\n27 Yanvar 2020 04:32\n27 Yanvar 2020 03:47\nABŞ-ın Bağdaddakı səfirliyi raketlərdən atəşə tutulub, yaralılar var\n27 Yanvar 2020 03:37\n27 Yanvar 2020 03:17\nİsrail tarixində ilk: Təl-Əviv və Ər-Riyad razılığa gəldi\n27 Yanvar 2020 02:48\nBir ailənin 3 üzvünün öldüyü qəza yerindən\nXalq artisti qızına toy etdi -\nAynişan “hə” dedi –\nAzərbaycanda dəhşətli qəza:\nKoronavirusa yoluxmuş şəxsin dəhşətli ağrı anı –\n27 Yanvar 2020 05:55\n27 Yanvar 2020 05:32\n"Twitter"in fəaliyyətində problem yarandı\n27 Yanvar 2020 04:48\nTürkiyə-Suriya sərhədində terror aktı törədildi\n27 Yanvar 2020 03:39\n27 Yanvar 2020 03:32


19:27 16 Aprel 2021\nXocalı məktəbliləri arasında “Bu qan yerdə qalmaz!” mövzusunda keçirilən yazı müsabiqəsinin qalibləri mükafatlandırılıb.\nGəncə şəhərinin ərazisində salınmış 600 ailəlik qəsəbədə Xocalı Rayon İcra Hakimiyyətinin dəstəyi, “Xocalının səsi” qəzetinin təşkilatçılığı ilə rayonun ümumtəhsil məktəbləri arasında “Qələmimizi süngüyə çevirək” devizi altında “Bu qan yerdə qalmaz!” yazı müsabiqəsi keçirilib. Qaliblərin mükafatlandırılması tədbirində respublikamızın ərazi bütövlüyü uğrunda canlarından keçmiş şəhidlərimizin və Xocalı soyqırımı qurbanlarının ruhu bir dəqiqəlik sükutla yad edilib.\n“Xocalının səsi” qəzetinin redaktoru Qalib Bəyməmmədoğlu bildirib ki, rəhbərlik etdiyi mətbu orqan “Xocalıya ədalət!” beynəlxalq maarifləndirmə kampaniyasının şüarı altında işıq üzü görür: “Qəzetdə davamlı olaraq Xocalı soyqırımı şahidlərindən, erməni əsirliyində olmuş insanlardan alınan müsahibələr dərc edilir. Bu tədbirin keçirilməsində məqsəd “Xocalıya ədalət!” beynəlxalq maarifləndirmə kampaniyasına dəstək vermək və Xocalı soyqırımının gənc nəsil tərəfindən unudulmamasıdır”.\nMüsabiqənin təşkili və keçirilməsində də məqsəd məhz Xocalıda 1992-ci il fevralın 25-dən 26-na keçən gecə erməni vandallarının törətdiyi amansızlıqların, vəhşiliklərin qan yaddaşından silinməməsi, bəşəriyyətə təhlükə olan belə qəddarlığa qarşı mübarizəyə ciddi ehtiyac olduğunu xatırlatmaqdır.\nXocalı rayonunun 12 ümumtəhsil məktəbindən müsabiqəyə 100-ə qədər yazı göndərildiyi qeyd edilib. Məktəblilərin bu müsabiqədə fəal iştirak etdiyi vurğulanıb.\nTədbirin rəsmi hissəsindən sonra şagirdlər tərəfindən bədii kompozisiya nümayiş etdirilib. Müsabiqənin qaliblərinə Xocalı soyqırımından bəhs edən kitab, Azərbaycan bayrağı, suvenir və fəxri fərmanlar təqdim edilib.


16 Oktyabr 2018 15:15 | 692\nƏmək və Əhalinin Sosial Müdafiəsi Nazirliyi yanında Dövlət Məşğulluq Xidmətinin rayon (şəhər) Məşğulluq Mərkəzlərinin peşəyönümü sahəsi üzrə mütəxəssisləri üçün təlimlərə başlanılıb. ƏƏSMN-in mətbuat xidmətindən SİA-ya verilən məlumata görə, Göyçay Regional Peşə Tədris Mərkəzində təşkil olunan ilk təlimdə 15 rayon və şəhər (Yevlax, Hacıqabul, Zərdab, İsmayıllı, Beyləqan, Xocavənd, İmişli, Ağcabədi, Füzuli, Cəbrayıl, Ağdaş, Ağsu, Ağdam, Kürdəmir, Mingəçevir) Məşğulluq Mərkəzlərinin mütəxəssisləri iştirak edir. Təlim 6 gün davam edəcək. Digər rayon və şəhər Məşğulluq Mərkəzlərinin əməkdaşları üçün də təlimlərin təşkili nəzərdə tutulur.\nDövlət Məşğulluq Xidməti orqanları tərəfindən mütəmadi olaraq gənclərin, o cümlədən orta ümumtəhsil məktəblərində yuxarı sinif şagirdlərinin, dövlət uşaq müəssisələrində yaşayan yeniyetmələrin iştirakı ilə peşəyönümü tədbirləri keçirilir. Bu tədbirlər zamanı iştirakçılara əmək bazarında tələb olunan peşə və ixtisaslar haqqında ətraflı məlumatlar və onların düzgün peşə və ixtisas seçiminə köməklik göstərmək məqsədi ilə peşəyönümü məsləhətləri verilir.\nEkspertlərin və psixoloqların iştirakı ilə başlanan təlimlərdə məqsəd mütəxəssislərin peşəyönümü sahəsində bilik və bacarıqlarının, mövcud potensialının artırılması, beynəlxalq təcrübəyə uyğun olaraq yeni mütərəqqi üsullardan istifadə etməklə onların peşəkarlıqlarının yüksəldilməsidir.


Sosial şəbəkələrlə bağlı qanunun qəbulu təklif edilib - Press Klub TV\nSosial şəbəkələrlə bağlı qanunun qəbul edilməsi vacib məsələdir. Ümid edirəm ki, yaz sessiyası ərzində bu qanun qəbul olunacaq.\nBunu deputat Naqif Həmzəyev Milli Məclisin bu gün keçirilən iclasında deyib.\nO qeyd edib ki, bu qanun layihəsinin qəbul edilməsi artıq ictimai sifarişdir.\nDeputat Elman Nəsirov da sosial şəbəkələr haqqında qanunun qəbul edilməsinin əhəmiyyətini qeyd edib. O bildirib ki, sosial şəbəkələrdə təhqirlər kütləvi xarakter alıb və mənfi halın qarşısının alınması üçün sosial şəbəkələr haqqında qanunun qəbul edilməsi günün tələbinə çevrilib.\nGənc xanəndə Tuqay İsmayılov vəfat edib. Bu barədə sənətçinin yaxınları məlumat verib.…\nKabul hava limanı yaxınlığında törədilən partlayışlar nəticəsində ölən 103 nəfərdən…\nGənclər və İdman Nazirliyinin kollegiyasının yeni tərkibi təsdiqlənib. Bu barədə Baş nazir…\nSon günlər havaların qeyri-sabit, qarlı-yağışlı keçməsinə baxmayaraq, Kür çayında suyun səviyyəsi azalır. Bu daha çox çayın aşağı axınında, Salyan rayonundan keçən hissəsində müşahidə olunur. Kürün su mənbəyinin 36 faizini əriyən…\nBu gün TƏBİB-in İdarə Heyətinin sədri Ramin Bayramlı və Tibbi Qərargahın üzvləri ölkədə müəyyən edilmiş pandemiya xəstəxanalarının rəhbərləri ilə videokonfrans keçirib. TƏBİB-dən verilən məlumata görə, videokonfransda xəstəxana…\nAzad edilmiş ərazilərə qanunsuz daxil olmaq istəyən 6 nəfər saxlanılıb\nDaxili işlər orqanlarının əməkdaşları tərəfindən işğaldan azad edilmiş, lakin minalardan və digər partlayıcı maddələrdən tam təmizlənməmiş ərazilərə müvafiq icazə olmadan, nəzarət postlarından kənar yolarla keçməyə cəhd göstərən…


Ünlü "Marca" nəşri Qurban Qurbanovu Qvardiolaya oxşatdı Sportinfo.az\nÜnlü "Marca" nəşri Qurban Qurbanovu Qvardiolaya oxşatdı\n“Atletiko”nun Çempionlar Liqasının qrup mərhələsində üz-üzə gələcəyi “Qarabağ” İspaniya mətbuatının gündəmindən düşmür.\nSabah Bakı Olimpiya Stadionunda keçiriləcək görüşü 20:00-da başlayacaq. Sportinfo.az xəbər verir ki, “Marca” nəşri Ağdam klubunun tarixi barədə yazı dərc edib.\nMəqalədə ən diqqətçəkən məqam “Qarabağ”ın “evsiz çempion” kimi təqdim edilməsidi. Azərbaycanla Ermənistan arasındakı münaqişəyə toxunan ispanlar “Qarabağ”ın bu səbəbdən 20 ildən çoxdu Bakıda məskunlaşdığını vurğulayıblar:\n“İspaniyalı Ruben Sellesin məşqçi kimi çalışdığı komanda müharibə ucbatından şəhərsiz və stadionsuz qalıb. Həmçinin, bir milyondan çox insan qaçqın düşüb. Komandanın məşqçisi Allahverdi Bağırov Ağdam döyüşlərinə könüllü qatılıb və həlak olub. Baş verənlər klubu 255 km uzaqlıqda olan Bakıya köçməyə məcbur edib. Hazırda “Azərsun Holding”in sponsoru olduğu kluba Tahir Gözəl başçılıq edir”.\nEyni mövzuda yazı hazırlayan “Mundo Deportivo” “Qarabağ”ın Çempionlar Liqasının qrup mərhələsinə vəsiqə qazanmaqla, yeni tarix yazdığını qeyd edib: “İspaniyalı futbolçular Miçel və Dani Kintana baş məşqçi Qurban Qurbanovun komandasının sütunlarındandı.\nQurbanovun sistemi Pep Qvardiolanın “Barselona”da tətbiq etdiyi sistemlə eynidi. Qvardiolanın bu sistemini bəyənən Qurbanov bu barədə daha geniş məlumat almaq üçün 2012-ci ildə “Barselona”nın düşərgəsində olub, Qvardiola ilə söhbət edib.\nBuna görə də “Qarabağ” Qafqazın “Barselona”sı adlanır. Qurbanov 4-2-3-1 taktiki sxeminə üstünlük verir. İspaniyalılarla yanaşı, yeni ulduzu parlayan və sol cinahda çıxış edən gənc Mahir Mədətov, həmçinin hücumçu Dino Ndlovu ən təhlükəli futbolçularıdı” (apasport).\nTarix: 17 Oktyabr 16:36 Oxunub: 304 Müəllif: Sportinfo.az


Qarpız dilimi - Hekayə » Manera.Az\nHələ uşaq çağlarımdan, ağlımın dərk etdiyi, həm də özümü tanıdığım vaxtlardan böyüklərimdən qarpız haqqında çox şirin söhbətlər eşidirdim.\nBir-birindən gözəl danışan Ziyad qocam da, nənəm, dədəm də Cəfərqulu babamın qarpız bağlarından danışırdılar. Hətta kənddə kolxoz qurulandan sonra da babamın zəhmətsevərliyini nəzərə alaraq onu kolxoza qoşulmağa məcbur etməyiblər. "Qoy, öz təsərrüfatı ilə məşğul olsun" - deyiblər.\nƏrazilərin çox hissəsi kolxoz təsərrüfatı üçün ayrıldığından babamın öhdəsində qalan Daşqoz bəs edirmiş ki, o, şöhrəti ətraf kəndlərə yayılan qarpız, yemiş, qovun yetişdirə bilsin. Kolxoz təsərrüfatında yetişdirmək üçün toxumu babamdan alsalar da onların yetişdirdiyi qarpız babamın yetişdirdiyi kimi şirin, dadlı, böyük və ləzzətli olmurmuş. Babamın buna necə nail olduğunu, əlbəttə ki, bizimkilər bilmirdilər deyə bu haqda danışmırdılar. Çünki babam mən dünyaya gələnə kimi bu dünyadan köç etmişdi.\nBəlkə də, bir belə danışılanlara görə mən bütün meyvə, giləmeyvə və tərəvəzlər arasında ən çox qarpızı sevirəm. Amma mənim uşaqlıq və yeniyetməlik dövrüm keçən kəndimizdə heç kim qarpız əkmirdi. Söhbət düşəndə hamı yalnız babamın qarpızlarını xatırladırdı. İstər-istəməz bizdə tamarzılıq yaranırdı və bir gün qarpız yeyəcəyimiz günü arzulayırdıq.\nSonralar kəndimizə yol çəkildi, aran rayonlardan yayda maşınla qarpız gətirdilər. Hər dəfə kəndə qarpız gələndə dədəm ən azından beşini alırdı.\n"Qoy, uşaqlar doyunca yesinlər" - deyirdi. Kəndə aran bölgəsinin müxtəlif yerlərindən gətirilən qarpızları biz uşaqlarla bərabər böyüklər də yeyirdi.\n"Dadlı, şirin qarpızdı, ancaq Cəfərqulu kişinin qarpızına çata bilməz" - sonda böyüklərdən eşitdiyim kəlmə yalnız və yalnız belə olurdu.\nNəhayət, illər keçdi, mən də başqaları kimi böyüdüm və ali təhsil dalınca mərkəzlərə gedəsi oldum. Taleyin qismətindən ali təhsilimi vətəndən çox-çox uzaqlarda, Ukrayna torpağında, dünyanın ən gözəl, mədəni şəhərlərindən biri olan Xarkovda alası oldum. Sən demə Ukrayna torpağı da Azərbaycan torpağı kimi bol-bol məhsullar, xüsusilə də qarpız yetişdirirmiş. Mən də uşaqlıqdan beynimə yerləşdirdiyim babamın dadlı qarpızları haqqında məlumatı hara gedirdimsə özümlə aparırdım. Hər dəfə qarpız kəsəndə, ehtiyatla kəsər, balaca dilimlərə bölürdüm ki, itkisi az olsun. Eyni zamanda qarpıza qarşı məndə xüsusi bir rəğbət yaranmışdı. Mən qarpız dilimlərini elə ləzzətlə yeyirdim ki, ətrafdakılarda iştah və istək yaranırdı.\nTələbəlik illərində üç nəfər dostumla birləşib dörd nəfərlik əmək briqadası yaratmışdıq. Mən dərsdən sonra Bavariya vağzalı yaxınlığında yerləşən tərəvəz bazasına gedib orada iş danışmışdım. Bazada həmişə iş var idi. Boş vaxtlarımızda bazaya gəlir və işləyirdik. İşimiz tərəvəz yeşiklərini vaqonlardan, iri tonnajlı maşınlardan boşaltmaq, anbarda ayrılmış yerlərdə səliqə ilə yığmaq, maşınlara yükləyib təyinatı üzrə yerlərə göndərməkdən ibarət olurdu. Düzdür, bizə əməyimiz müqabilində dərhal pul verilmirdi. Sovet rejimində belə bir qayda heç bir yerdə tətbiq oluna bilməzdi. Amma gündəlik naryadlar yazılırdı ki, bunun əsasında ayın iyirmi beşi-otuzu arası, hansı gün ki, işçilərə əmək haqqı verilirdi, gəlib pulumuzu alırdıq.\nƏmək haqqından əlavə baza rəisi bizə icazə vermişdi ki, istədiyimiz qədər meyvə-tərəvəz götürə bilərik. Əlbəttə ki, bu ölçü iki-üç dənə ola bilərdi.\nYoxsa bir yeşik götürüb aparmaq acgözlük kimi görünərdi, yaxşı düşməzdi. Götürdüyümüz meyvə-tərəvəz arasında mən yalnız qarpız götürürdüm.\nBabamın dadlı qarpızları haqqında hərəsi bir millətdən olan dostlarıma da danışmışdım. Onlar da qarpız yeyəndə mənim kimi ləzzətlə yeyərdilər və bu mənə xüsusi zövq verirdi.\nYay günlərinin birində növbəti iş günündən qayıdarkən dostlarım iki-üç ədəd xiyar-pomidor, mən isə yenə də adətim üzrə qarpız seçmişdim. Yalan olmasın qarpızın ən irisini götürmüşdüm, qapana qoysaydın, bəlkə də on kilonu keçərdi. İşə getməyimizdən qrup yoldaşlarımızın xəbəri vardı. Odur ki, nahar fasiləsində bizim masanın ətrafına toplaşan dostlarımızın sayı iki-üç dəfə artmışdı. Onlar atmacalarından da qalmırdılar. Şirin söhbət edə-edə bıçağı əlimə alıb qarpızı dilimləməyə başladım. Dilimlədikcə də soldan başlayaraq birinə uzadırdım. O da öz növbəsində alıb bir dişləm götürür, sifət cizgiləri ilə dadlı olduğunu büruzə verir, digərlərinin ağzının suyunu axıtdırırdı.\n-Tez ol görək! - deyə onlar da məni tələsdirirdilər.\nUşaqlar çox olduğundan qorxurdum ki, hamıya çatmaz, umsuq olarlar. Həm də dilimləri balaca kəsmək adətim idi. Uşaqlar rahatlıqla dişləyib yeyə bilsinlər, həm də israfçılıq olmasın. Yekə dilimi hər adam rahatlıqla dişləyib yeyə bilmir.\nNövbəti dilimi kəsəndə bıçaq əlimdən sürüşdü və dilim çox nazik oldu, təxminən çörək dilimi kimi alındı. Kimə düşəcəyinin fərqinə varmadan uzatdım. Sən demə növbədə polkovnik Sazonovun oğlu Andrey imiş. O, qarpızın dilimini alıb dişləməzdən öncə yaxşı-yaxşı baxdı. Gülümsəyərək yarızarafat, yarıciddi:\n-Qarpız dilimini elə bil mənim üçün yox, polkovnik Sazonov üçün kəsib. - dedi. - Sanki iki salfetka kağızıdır, birləşdirilib, bu tərəfindən baxsan, o biri tərəfi görünəcək.\nUşaqlar qəhqəhə çəkib o ki var gülüşdülər. Mən dilimi özümə götürmək, Andreyə yenisini kəsmək istəsəm də vermədi. Odur ki, bir az pərt oldum.\nPolkovnik Sazonov, tərkibində hərbi təhsil aldığımız tədris taborunun komandiri idi. Məktəbdə intizam çox yüksək səviyyədə olduğundan komandirləri\nnəinki sevmirdik, sadəcə onlardan qorxurduq və uzaqdan görəndə gözlərinə görünməməyə çalışırdıq. Polkovnik Sazonovun oğlu Andrey də bizimlə birlikdə təhsil alırdı. Onun yanında deməsək də atasından xoşumuz gəlmədiyini bilirdi.\n-Polkovnik Sazonov üçün kəsməyib, elə bilib doğma babasının qarpızıdır, ona görə hamımıza balaca dilimlər kəsib. Bir baxın! - Dostlarımdan Vitali Davidenko bəlkə də pərtliyimi götürmək üçün araya söz atdı və az qala qabığının da yarısını yeyəcəkmiş kimi əlində tutduğu nazik, çox nazik qarpız diliminin qabığını göstərdi.\n-Qoy, babanın ehsanında olsun! Allah babana rəhmət eləsin!\nUşaqlar bunu deyib iştahla qarpız dilimlərini yedilər. Qarpızdan hamıya çatdı. Hətta bəzilərinə, elə Andreyin özünə də ikinci dilim düşdü.\n-Halal xoşunuz olsun! Elə bilməyin ki, qarpız öz-özünə böyüyüb. Mənim babam olmasa da bu qarpızı kimin babasısa yetişdirib. Babaların zəhmətlə yetişdirdiyi qarpız isə nəvələr üçün dadsız görünə bilməz.\nMənim anam - Murad Köhnəqala yazır


Sanksiyalardan sonra Azərbaycandan dolların fars rejimin qara bazarına axma cəhdi artıb\nNəşr edilib 21.11.2018 13:22\nAraz.az oxu.az-a istinadən yaydığı məlumata görə, işğalçı fars rejimdə dolların bahalaşması ona tələbatı artırıb və “qara bazar” formalaşıb. Azərbaycanla İran arasında ticarət əlaqələrinin geniş olduğunu nəzərə alsaq, bəziləri bu vəziyyətdən pul qazanmaq məqsədilə istifadə etməyə başlayıb.\nSon bir ayda Azərbaycandan İrana qanunsuz yolla dollar keçirməyə cəhdlərin qarşısının alınması ilə bağlı Azərbaycan Hava Yolları və quru sərhədlərimizdəki gömrük məntəqələrinin yaydığı məlumatlar diqqət çəkir.\n“Qara bazar”da qazanmaq həvəsi\n“Təsəvvür edin ki, siz dolları aparıb İranın “qara bazar”ında satırsınız, rialı gətirirsiniz Azərbaycana, onu Mərkəzi Bankın məzənnəsinə uyğun satmaq istəyirsiniz. Amma bir şey var. Faktiki olaraq, bu gün Azərbaycanda İran rialını qəbul edən bank tapmazsınız. Ona görə də həmin cəhdi edənlər çətinliyə düşdü.\nR.Həsənovun sözlərinə görə, əvvəllər İrandan daha çox qızıl gətirmək dəbdə idi, indi isə qızılın qiyməti dollarla “qara bazar”dakı məzənnəyə satılır. Digər məhsulları isə hamı gətirə bilmir, ona görə də son vaxtda cəhdlər azalıb.\nAzərbaycan Banklar Assosiasiyasının sədri Zakir Nuriyevin sözlərinə görə, Azərbaycandan valyutanın çıxarılması “Valyuta tənzimi haqqında” qanunla tənzimlənir. Azərbaycandakı istənilən xarici bank və ya yerli bank bu qanunlara tabedir və banklar vasitəsilə valyutanın çıxarılmasına ciddi nəzarət var. Ona görə də xarici bankların Azərbaycandakı ofisləri vasitəsilə valyuta çıxarılması halları baş verə bilməz.\n“Amma spekulyantlar və qanunu pozanlar həmişə olub. Bu cür proseslər baş verəndə belə hadisələr olur və biz nə qədər onun qarşısını almağa çalışsaq da, valyutaların rəsmi və bazar kursları arasında kəskin fərqlər olduqda qeyri-rəsmi bazarlar da olur. Amma həcmlər elə də böyük deyil”.\nHəcmlərdən danışmaq üçün son hadisələrin bir neçəsini xatırlatmaq istərdik. Məsələn, Bakı-Tehran aviareysi ilə getmək istəyən İranın vətəndaşı Rostamipour Davar Hosseinə məxsus baqaj Heydər Əliyev Beynəlxalq Aeroportunda yoxlanılarkən çamadanda olan qovluğun içindəki sənədlərin arasından hər biri 100 ABŞ dolları nominalında olmaqla, 381 ədəd əskinas aşkar edilib.\nHalbuki adıçəkilən vətəndaş baqajında 1000 ABŞ dollarından artıq xarici valyuta və digər mütləq bəyan olunası malların olmadığını bildirmişdi. İzahatında isə Hossein ticarət fəaliyyəti ilə məşğul olduğunu və Bakıdakı hesabından 38192 ABŞ dollarını çıxarıb, özü ilə nağd şəkildə İrana aparmaq istədiyini bildirmişdi. O, külli miqdarda xarici valyutanı gömrük orqanına bəyan etməməyinin səbəbini isə müvafiq qanunları yaxşı bilməməsi ilə izah etmişdi.\nCənub Ərazi Baş Gömrük İdarəsi Astara gömrük postunda İrana gedən Azərbaycan vətəndaşı gömrük nəzarətindən keçərkən özünü şübhəli və narahat apardığı üçün saxlanılıb.


"Cəbhəyanı bölgələrdən olan uşaqlara psixoloji xidmətlərin təşkili” - Layihə » İnter Press\n"Cəbhəyanı bölgələrdən olan uşaqlara psixoloji xidmətlərin təşkili” - Layihə\nAzərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının dəstəyi ilə "Vətəndaş” Tədqiqat və İnkişaf İcitmai Birliyinin təşkil etdiyi "Cəbhəyanı bölgələrdən olan uşaqlara psixoloji xidmətlərin təşkili” layihəsi çərçivəsində növbəti tədbir Tərtər rayonunda keçirildi.\nDərc edilib: 3 avqust 2019 [17:00]\nİnterpress.az xəbər verir ki, tədbirdə "Vətəndaş" Tədqiqat və İnkişaf İctimai Birliyinin icraçı direktoru Günel Səfərova layihə barədə danışaraq maarifləndirici təlim keçdi.\nTərtərdə keçirilən tədbirdə həm uşaqlar, həm də valideynləri iştirak edirdi. Valideynlər sərhəddə atəşkəsin pozulması nəticəsində güllə səslərindən uşaqların qorxduğunu və dinc əhalinin həyatını itirməsi faktının uşaqlarda zədə yaratdığını qeyd etdilər.\nQeyd olundu ki, bəzi sərhəd kəndlərində hələ də uşaqların səngərdən məktəbə getməyi faktı da onlarda psixoloji problemlər yaradır. Məsələnin həlli üçün daimi və daha geniş əhalini əhatə edən psixoloq fəaliyyətinin olması zəruridir. Buna görə QHT-lərə Dövlət Dəstəyi Şurasına belə layihəni dəstəklədiyi üçün təşəkkür edulib.\nSonda Uşaqlara təşkilat tərəfindən kiçik hədiyyələr, buklet verildi və psixoloji test keçirildi.\nBaxış sayı: 21792\n2 aprel 2020 [19:06]\n2 aprel 2020 [17:03]\n2 aprel 2020 [13:02]\n2 aprel 2020 [12:55]\nEvdən çıxan vətəndaşlar SMS-lə icazə alacaq - RƏSMİ\n2 aprel 2020 [12:53]\nAzərbaycanda vətəndaşların hərəkəti elektron cihazların köməyi ilə izləniləcək


Həqiqət acı olsa da... » Qadin.Net ~ İlk milli qadın portalı... Azərbaycan xanımlarına...\nBir əfsanəyə görə, həqiqət çox çirkin olur, amma onu anlayanlar çox gözəl olduğunu söyləyirlər. Hər şeyin həqiqi olması, onun özü üçün dəyişməz olan vücudunun gözəlliyidir. Hər cismin də dəyişməz bir həqiqəti var, yəni gördüyümüz kimidir, o vaxta qədər ki, bir insan tərəfindən dəyişdirilməsin...\nBəs haqqı danan, dilinə düz söz gəlməyən insanları necə, dəyişmək olarmı?\nİki nəfər bir-biriylə mübahisə edir. Öz bildiyini, məntiqini qəbul etdirməyə çalışır. Heç düşünürsünüzmü bəlkə də onlardan biri ola bilsin ki, lap ikisi də özünü kiməsə göstərmək üçün çənə-boğaza çıxıb? Bu düşüncə insanda obyektivlik hissini öldürür, yəni sən də daha doğru olanı deyil, sənə sərf edəni söyləmək, qarşı tərəfi dolaşdırmaq üçün susdurmaq istəyirsən.\nSəbəbi isə kiminsə xoşuna gəlməkdir. Yalan sözlərlə kiminsə xoşuna gələ bilər. Sonra yalanı üzə çıxsa necə? O insan kimi necə formalaşacaq başqalarının gözündə?\nQəribə görünsə də bu cür və ya başqa buna oxşar münasibətlər məktəbli uşaqlardan tutmuş, saçı ağarmış bir çox adamların da başına gələ bilər.\n"Kiminsə xoşuna gəlmək" çox pis vərdişdir. Bu vərdiş uşaqlıqdan beyinə psixoloji olaraq yeriyir və insanı şeytana çevirir.\nHəqiqət başa bəla olsa belə, ondan imtina etmək çox günah sayılır. Bütün haqqı qucaqlayan bir həqiqətin olması Allah deməkdir.\nƏgər söhbətə müdaxilə edib, həqiqəti söyləməyəcəksənsə onda sus. Əsas olan həqiqətin tərafdarı olmaqdır, haqqı söyləməkdir.\nQoy buna görə hər kəs səndən üz döndərsin, təki Allahın yanında üzün ağ olsun. Nə qədər ki, yalan ayaq tutur, amma yerimir.\nHaqq gec də olsa, öz yerini tapır. Həqiqətdən qaçmaq, insana olan inamı zədələyir, onun haqqında olan müsbət insani keyfiyyətlərə xələl gətirir. Həqiqəti danan insanla heç kim, hətta yalançı insan olsa belə, yol yoldaşı olmaz, dərdini, sirrini bölüşməz.\nBir nəfər Peyğəmbər(s)-ın yanına gəlib deyir:\n-Üç günah etmişəm, zina, içki, yalan.\nPeyğəmbər(s) adama deyir;\n- Mənim üçün yalanı bir də ağzına alma.\n-Yaxşı-deyərək adam gedir və bir də yalan danışmır.\nAmma bir gün o biri günahları etmək istəyəndə öz-özünə;\n-Əgər bu günahları etsəm, Rəsulallah soruşanda, bəli desəm, günahım aşkar olacaq, yox desəm, onda da yalan demiş olacağam.- deyir və o biri günahlarından da əl çəkir.\nTəki, hər kəs öz vicdanı ilə baş-başa qalıb, özünü sorğu-suala tuta biləydi. Həqiqət olan Allaha sığınıb, günahları üçün dua edə biləydi.\nYalan daniwmaga mecbur deyilik, amma her zaman duz hesab etdiyimizi ortaya atmaq da duz deyil mence\n23 mart 2016 23:04\nAci heqiqeti istiyirem, sirin yalandansa, aci heqiqet yaxsidi,Ailemi de onun ustunde qurmusam yalani hec sevmirem sonda ustu acilir pis neticeler olur.\n23 yanvar 2013 19:23\nyalanı heç sevmirəm acı olsun amma yalan olmasın\n13 yanvar 2013 16:59\nhami yalan danishir eslinde\nEslinde tam yalansiz heyat yasamaq cetindir.Amma yalanlar da boyuk ve kicik olur.Zereli ve zeresiz yalanlar var.Ne qeder zerersiz de olsa yalan ele yalnadir.Hemise yalan danismaqdan qorxmusam.En azi ona gore ki bir gun ustu acilar ve men pis veziyyetde qalaram.O zaman da mene guvenen insanlarin guvenini itirerem ki bundan da pis sey yoxdur.Bu heyatda ise en dadli sey heqiqeti soylemekdir.\n6 yanvar 2013 20:01\nQızlar bütün şərhlərinizə görə təşşəkkür edirəm, hamının şərhini oxudum. Onu demək istəyirəm ki, ağ yalan var, qara yalan var, ağ yalan varki, olanın üstünə beşini də qoyub ev yıxasan, qara yalan da var ki, yola vermək üçün yalan danışasan. Amma o yalanı ALLAH bağışlayar ki, ara düzəldəsən. Özümə qalanda isə bir adamın yalan danışdığını görəndə o insana qarşı bütün inamım sarsılır. Hər dəfə o insana şübhəylə yanaşıram.\n4 yanvar 2013 17:44\nBezen adam dogrunu esitmek istemir.....\nBezende yalan danismaga mecbur olursan Tesekkur edirem\n4 yanvar 2013 17:33\nHeqiqeti soylemeyi bacarmaq en boyuk keyfiyetdir insan yalandan qacmagi kas ki, bacara bilerdi...\n4 yanvar 2013 17:26\nDuz soz aci olar\n2 yanvar 2013 17:53\nHəqiqəti demək ən böyük bacarıqdır.Öz səhvini görüb ondan nəticə çixarmaqda.Yaıan isə insan həyatini uçuruma aparan bəlalı bir yoldur.ALLAH hamıya doru yolda addimlamagi nesib etsin.AMİN!\n2 yanvar 2013 15:00\nFATMA xanim sozlerinize gore cox saqolun ama eminemki sizde meni tanisaniz belkem bele demesiniz.ehatemdeki insanlara hecne deye bilmerem heqiqeten buna haqqi catmir,haminin ozune gore duzleri var,nebili axi.her seyin yaxwsini duzunu eyrisini ulu tanri bilir .bawqa hecne deye bilmerem.\n2 yanvar 2013 00:31\nhrqiqet aciolsa da danmaq olmaz\n1 yanvar 2013 21:34\nMən şirin yalandansa acı həqiqətə üstünlük verirəm.\n1 yanvar 2013 21:28\nbezi yazilari oxudum,men deyerdim ki (men yalani sevmirem deyenler) en cox yalan danisanlardir.\n31 dekabr 2012 21:53\nYALANI BILIRSIZ NECA DANIWMAQ OLAR?INSAN NEYASA GORA MECBUR OLANDA NEYASA GORA CIXILMAZ BIR VEZIYYATDA QALANDA..MECBURIYYATDA..AMA HEYATI BOYUNCA YALAN OLMAZ..MEN SEVMIRAM YALANI..WIRIN YALANNANSA ACI DOQRU YAXWIDI..YALAN DANIWAN VAXTLARIM OLUB..AMA DIRANANDA NEYASA GORA.(((((.YALAN AYAQ TUTAR AMA YERIMAZ)))).....\n31 dekabr 2012 16:48\nYalan danışmamaq mümkün deyil.\nmen yalan danisha bilmirem gul meyim gelir yada ki, yalan deyenden 5,10 deqiqe sonra ureyim dozmur gedib deyirem ki, yalan dedim.\nCalishdiqca duzunu deyirem yada susuram\n30 dekabr 2012 15:40\nHəmişə diyirlərki düz söz yandırır deməli mən həmişə yandırıram kimisə çünki həmişə sözün düznü diyirəm insanların üzünə nə fikirləşirəm onuda deyirəm çem dalıycan danışanacan üzünə deyərəmdə belədə həmişə edirəm ona görə bəzilərinin məndən xoşu gəlmir bu xasiyyətimə görə\n30 dekabr 2012 13:48\ndünya yalandır deyə gərək bizdəmi yalan olaq özümüzü yalanlarla kiməsə bəyəndirək kimsə yalanlarıyla bizi özünə inandirsın bir birimizə yalandan xoş sözlər deyək nədir nədirki 5günlük dünyadir yalanda olasa xoş yaşayaq budurmu dünya budurmu isdək budurmu sevgi yanı insan budurmu?!yalan düşünüb kiməsə özünü bəyəndirib sorada xoflu yaşamaqki birdən yalanım açılar və getdikce bağışlanmaz yalanlarla davam etmək sonda yalanlardan özündə yorulmaq olmazmı nəsənsə onu təqdim edəsən səni sən olduguncün qəbul etsinlər səndə vicdanınla bu həyatı rahat yaşayasan...


“Xiaomi” ikinci avtomobil şirkətini qurub » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\n“Xiaomi” ikinci avtomobil şirkətini qurub\nÇinin istehsalat nəhəngi “Xiaomi” avtomobil bazarında çıxır. Sentyabr ayında “Xiaomi Automobile Co”nu qeydiyyatdan keçirdikdən sonra şirkət bu yaxınlarda ikinci avtomobil şirkətini qeydiyyatdan keçirib.\nİndex.az xəbər verir ki, noyabrın 18-də “Xiaomi”nin qurucusu və baş direktoru Lei Jun rəhbərlik etdiyi “Xiaomi Automobile Technology Co” şirkətini yaradıb. Bu şirkətin nizamnamə kapitalı 1 milyard yuan (təxminən 155 milyon dollar) təşkil edir. Onun fəaliyyət sahəsinə enerji daşıyıcılarının istehsalı və müvafiq texnologiyaların inkişafı daxildir.\nXatırladaq ki, “Xiaomi” bu ilin mart ayının sonunda avtomobil istehsal etməyi planlaşdırdığını açıqlayıb. Bunun üçün ağıllı elektrik avtomobilləri ilə məşğul olacaq törəmə şirkət yaradılıb. İlkin investisiyalar 1.5 milyard dollar olsa da, yaxın 10 ildə “Xiaomi” layihəyə 10 milyard dollar sərmayə qoymağı planlaşdırır.\nXiaomi, Çin, İstehsal, Avtomobil


Ideal sinəyə Upsize krem ilə sahib olacaqsınız satılır Bakida - 172634 — Axtarırıq.Biz\nÇağdaş gözəllik industriyası bu gün qadın görünüşündə istənilən qüsurlardan çox sayda çözüm təklif edir. Onların arasında implant yeridilməsiylə əməliyyatlar, müxtəlif fiziki məşqlər, içmək üçün preparatlar və BAƏ, eləcə də xalq vəsitələri belə yer alır. Dietoloqlar qadın cinsi hormolarının qaynağı kimi tanınan əsas əqzaqı soya olan xüsusi bəslənmə belə tövsiyə edirlər. Ancaq praktikada belə hiyləsiz metodlardan davamlı və zəruri nəticəylə qarşılaşmaq demək olar mümkün deyil. Cərrahi əməliyyatlar istisna olmaqla\nƏlaqədar şəxs: Sebet.az\nTelefon: (055) 239-54-49\nKecibuynuzu gecikdiricili macun\nArisudu gecikdirici ginseng macunu\nDabour boyuducu macun\nDefine tohumlu boyuducu macun\nEgircayir boyuducu macun\nFer gecikdirici macun


Türkiyə: çevriliş cəhdinə qarşı növbəti nümayiş keçirilir - Azinforum.az İnformasiya Portalı\nAna səhifə / İqtisadiyyat / Türkiyə: çevriliş cəhdinə qarşı növbəti nümayiş keçirilir\nTürkiyə: çevriliş cəhdinə qarşı növbəti nümayiş keçirilir\nİstanbulda yüz minlərlə insan prezident Recep Tayyip Erdoğanın çağırışıyla çevriliş cəhdinə qarşı ‘Demokratiya Növbətçiliyi’ adlandırılan növbəti nümayişində iştirak edir.\nTəxminən 3 həftədir ki, hakim AK partiyasının davamçıları küçələrdə nümayişlər keçirir.\nBakı vaxtilə saat 5-də başlayan nümayişə prezident Erdoğan, baş nazir Binali Yıldırım, CHP sədri Kemal Kılıçdaroğlu, MHP lideri Devlet Bahçeli, sabiq prezident Abdullah Gül ve hərbiyyənin rəhbəri Hulusi Akar da qatılıb.\nMitinq zamanı 15 min polis və 15 min mülki polis və 2 helikopter təhlükəsizliyə nəzarət edir. Mitinqin başlamasına təxminən 2 saat qalmış artıq meydan dolmağa başlayıb, AFP agentliyi xəbər verir.\nBəzi mətbuat orqanları yazır ki, nümayişdə 3.5 milyona qədər insan iştirak edəcək.\nİyulun 15-də Türkiyədə hərbi çevrilişə cəhd edilib, bundan sonra cənab Erdoğan cəhdə görə ABŞ-da yaşayan ruhani Fethullah Güleni ittiham edib. Cənab Gülen ittihamları rədd edir. Həmin gecə 34 nəfəri çevrilişçi olmaqla, 273 nəfər ölüb.\n“Demokratiya və Şəhidlər Mitinqi” çağırışı ilə keçirilən tədbirə HDP sədrləri Selahattin Demirtaş və Figen Yüksekdağ dəvət edilməyib.\nPrezident Erdoğan bununla bağlı jurnalistlərə deyib ki, “dörd qaydaya əməl edən hər qrupla, düşüncə ilə görüşərəm. Tək vətən, tək millət, tək dövlət, tək bayraq… Terrora bulaşmış, terrorla iç-içə olanlarla bir yerdə olmaram. Bu, mənim qırmızı xəttimdir”.\nHDP sədr müavini İdris Baluken Twitter-də CHP lideri Kılıçdaroğlunun mitinqə qatılmasını tənqid edərək deyib ki, “AKP-CHP-MHP ortaqlığı yeni deyil, “dövlətin davamlılığı” və “terrorla mübarizə” adı altında 7 iyundan bəri kürdlərə qarşı olan bir ittifaqdır”.\nÖncəki İslam Həmrəylik Oyunları Rioda təqdim olundu\nNövbəti Bakıda yataqxananın tavanı çökdü – yaralananlar var


Pulsuz top 10 üstün Alcatel Flash 2017 Dual SIM TD-LTE EMEA (TCL FL03) Rol oyunları Proqramlar download\nPulsuz top 10 üstün Rol oyunları üçün proqramlar Alcatel Flash 2017 Dual SIM TD-LTE EMEA (TCL FL03)\n22 Jul 10 Ilə Oyunlar, Rol oyunları\nbizim ən yaxşı macəra oyunlar biridir. Bu, bizim köhnə klassik olanları xatırladır olan yeni, böyük və məzəli macəra oyun. Bu süjet cəngavərlər yaşında baş verir. Sizin xarakter yaddaşsızlıq ilə həbsxanada wakes bir oğlan var. O, hətta kim bilmir! Task həbsxanadan qaçmaq və ələ arxasında bütün hekayə tapmaq üçün edir. Və əlbəttə sağ qalmaq üçün cəhd ... XÜSUSİYYƏTLƏRİ: (50 yerlərdə artıq!) Böyük oyun Fantastic karikatura qrafika. Çox top itkisi...\n4 Dec 12 Ilə Oyunlar, Rol oyunları\nZENONIA: A klassik fəaliyyət RPG mobil yol slashes. Bu hekayə onun keçmişdə yaşananları anlamaq üçün çalışırıq, sirr dungeons kəşfiyyat əfsanəvi səyahət bir gənc oğlan edir. Epik hekayə aşağıdakı çoxsaylı qonaqlar oynamaq kimi oyun anime stil qrafik edir. Siz heyranedici təsiri ilə aktiv və passiv bacarıqları öyrənə bilərsiniz. Bilər ki, maddələr və silah yüzlərlə alın. Yaxşı və ya pis bir yol sizə rəhbərlik əsas qərarların qəbul edilməsi ilə öz...\n17 Jul 12 Ilə Oyunlar, Rol oyunları\nbir MMORPG online mobil sosial oyun, bu 18-ci əsrdə pirat qoyun müəyyən edir olunur. Bu adətən quldurları yaşamağa imkan verir, və dənizdə sərgi və maraqlı həyat zövq alacaqsınız. Mürəkkəb süjet siz və simvol ilə siz ağır cəlb edəcək bir kompleks storyline featuring zənginləşdirmək edəcək. Olursa olsun yalnız müasir döyüş unutmaq, sizin silahı buraxın, bir qız və ya ürəksındıran var, və siz tanrı iman lazımdır, qan və şöhrət ilə bir hekayə olacaq....\n9 Feb 13 Ilə Oyunlar, Rol oyunları\nBir Stickman Draw: EPIC tam yaradıcılıq azadlığı verir ki, yenilikçi bir oyun. Bu macəra, puzzle, hərəkət və rəsm elementləri birləşdirir. Siz maneələr və qeyri-adi canlılar ilə dolu müxtəlif locations vasitəsilə macəra yardım olacaq kimə stickman xarakter rəsm ilə oyun başlamaq. Siz karandaşlar bir sıra faydalı alətləri, silah və digər elementləri çəkərək müxtəlif bulmacalar həll etmək lazımdır. nə Bu Release New var: · 12 müxtəlif dillərdə üçün...\n11 Apr 13 Ilə Oyunlar, Rol oyunları\nMənşə Simfonik Android-powered cihazlar üçün bir köhnə məktəb rol oyun. Bu hekayə yerin dərinliklərindən çıxdı ki, golems bir daimi təhlükə altında yaşayan insanlar, elves və dwarves, yaşadığı bir fantaziya dünyada yer tutur. Qəhrəmanı aşağıdakı pis qarşı tikilmiş golem aşkar zaman, siz daxil addım üçün vaxt var Mənşə Simfonik strateji və dinamik döyüşlərdə, birləşmiş zaman atributları və bacarıqlarını dəyişdirmək hissələri hazırlanmış...\n27 Jun 13 Ilə Oyunlar, Rol oyunları\nRaonDefenders Android-powered cihazlar üçün bir qala müdafiə strategiyası oyun. Obyektiv müxtəlif bacarıqları ilə qüllələr istifadə edərək düşmən onslaught off bakmak üçün. Siz hər qalaları bir sıra çağırır edə, döyüşdə üç qəhrəman istifadə edə...\n25 Feb 14 Ilə Oyunlar, Rol oyunları\nBu harada "Match 3" mobil oyun azarkeşləri rol oynayan sərgüzəştləri bir gözəl yeni dünya ödəmək. Unikal avatar yaradın və Qədim Şər dünyanın saxlamaq üçün dostları ilə rəqabət aparır. • Bu oyun sürətli öğreten, super cavab və hətta kiçik bir ekranda yaxşı oynayır. • Siz rəqib hərəkət üçün, siz nəzarət və fəal həmişə istəyirik gözləmək lazım deyil. • Offline yerdə mobil telefonunuzda bu oyun, siz İnternet bütün vaxt, zaman lazım...\n18 Apr 14 Ilə Oyunlar, Rol oyunları\nBattleheart Android smartfon və tablet üçün RPG elementləri ilə real-vaxt strategiya oyun. Oyunun məqsədi qəhrəmanların bir partiya toplaşmaq və pis canavarlar və hordes qarşı döyüş onları rəhbərlik edir. Sizin qəhrəman lotu-potu, sehrbazlar və cəngavərlər, hər öz unikal bacarıqları olan kimi müxtəlif siniflərə aid ola bilər. Simvol onların döyüş imkanlarını artırmaq üçün silah, zireh və digər sehrli maddələr geniş ilə təchiz oluna bilər. Battleheart...


"Yaşananlar tam bir bəsirətsizlikdir. Mən də keçmişdə İBB başqanı oldum. Harda nə var, necə gedilir, bilən bir adamam.Duzsuz yollarda nəqliyyat vasitələri kilometrlərlə növbə yaradırsa, bunun sorumlusu var."\nAvropa.info xəbər verir ki, bunu İstanbulda qar yağması nəticəsində yaranan krizdən danışarkən Türkiyə prezidenti Rəcəb Tayyib Ərdoğan deyib. Ərdoğan, İstanbul Böyükşəhər Bələdiyyəsini bəsirətsiz adlandırıb.\n"Mən əslində qar yağmasını bir nemət kimi görürəm. Mən bunu heç vaxt fəlakət hesab etmirəm. Həmişə yağışın yağacağını gözləmişik. İndi qar yağanda fərqli yanaşmağa başladıq. Qarın yaratdığı nəqliyyat problemlərinə qarşı lazımi tədbirləri görmək öz əlimizdədir. İstanbula yaraşmayan görüntülər ortaya çıxdı.\nVətəndaşlarımız saatlarla yollarda qaldı. Buna lazımi yol açma işlərinin aparılmaması və duzlama işlərinin aparılmaması səbəb olub. Bu tam bir bəsirətsizlikdir. Qar yağdıqdan sonra tədbir görə bilməzsiniz. Qış mövsümünə girərkən bütün ehtiyat tədbirlərini görməlisiniz. İstanbul idarəçiliyi bacarmayanların idarəsindədir. Lakin, biz kriz vəziyyətində İstanbulu çətinlik qarşısında buraxa bilməzdik. Dərhal Daxili İşlər və Nəqliyyat nazirimizi İstanbula göndərdim. Prosesi kordinasiya etdik. Saat 03.00-a kimi işləri izlədim, nazirlərimizlə əlaqə saxladım, magistral yollarda işləri koordinasiya etdim.\nŞükürlər olsun ki, hər iki nazirimiz öz qurumları ilə aktiv şəkildə çalışdılar. Maşınının benzini bitənə benzin verirdilər. Ərzaq qıtlığı olan yerlərə ərzaq aparırdılar. Amma bu hazırlıqlar daha əvvəl edilməli idi. Bələdiyyədə çalışan insanları bayıra töküb, yerinə heç İstanbulu tanımayanları gətirərsənizsə, belə çətin vəziyyətdə qalarsınız", - deyə Ərdoğan qeyd edib.


Almaniya, Fransa və İtaliya liderləri Kiyevdədir |\nAna Səhifə/Xəbərlər/Dünya/Almaniya, Fransa və İtaliya liderləri Kiyevdədir\nDoqquz istiqamətdə hücum\nUkrayna Fransa və Almaniyanı, müəyyən qədər də İtaliyanın Kiyevi dəstəkləməkdə tərəddüd etdiyini deyib, onları silahları ləng göndərməkdə suçlayıb.\nDöyüş zonasına gəlincə, Ukrayna ordusu Rusiyanın Luqansk vilayətinin şimalına əsas zərbə qüvvələrini cəmlədiyini, doqquz istiqamətdə eyni vaxtda hücuma keçməyə çalışdığını bildirir.\nSilahlı qüvvələrin baş komandiri Valeri Zalujni Luqansk vilayəti uğrunda ağır döyüşlərin getdiyini, rusiyalıların təyyarələrdən, artilleriyadan istifadə etdiyini söyləyib.\nLuqanskın ən böyük şəhəri olan Severodonetskin tutulması Rusiya qüvvələrinin qərbə doğru – Slovyansk və Kramatorska irəliləməsi deməkdir.\nBritaniyanın Müdafiə Nazirliyi iyunun 16-da gündəlik kəşfiyyat bülletenində bildirib ki, Severodonetskin müdafiəçiləri üçün vəziyyət həddən artıq çətindir, Ukrayna döyüş qüvvələrinin böyük bir hissəsini şəhərdən çıxara bilib.\nBritaniya kəşfiyyatı Rusiyanın döyüşdə itirdiyi əsgərlərin yerini doldurmaq üçün mümkün çətinliklər yaşayacağını da qeyd edir.\nBMT isə Severodonetskdə 12 minədək dinc sakinin təməl təchizatsız qaldığını bildirib. Onların çoxu Azot kimyəvi zavodunun yeraltı bunkerlərinə sığınıb.\nRusiya iyunun 15-də Azot-dakı döyüşçüləri silahı yerə qoymağa çağırsa da, Kiyev ultimatuma əməl etməyib.\nGözdən qaçırmayın: Ukrayna müharibəni uduzurmu? Buna necə baxmaqdan asılıdır


“Azərişıq” ASC Aran regionunda genişmiqyaslı yenidənqurma işləri aparır - Report.az\n“Azərişıq” ASC Aran regionunda genişmiqyaslı yenidənqurma işləri aparır Ağcabədinin Avşar kəndindəki “Ağcabədi-2” yarımstansiyası tam yenidən qurularaq 35 kV-luq gərginlikdən 110 kV-luq gərginliyə keçirilib 2 Aprel, 2018 21:58\nBakı. 2 aprel. REPORT.AZ/ “Azərişıq” ASC Aran regionunda apardığı yenidənqurma işlərinin tərkib hissəsi olaraq Ağcabədi rayonunun Avşar kəndində yerləşən 35/10 kV-luq “Ağcabədi-2” yarımstansiyası tam yenidən qurularaq 35 kV-luq gərginlikdən 110 kV-luq gərginliyə keçirilib.\nT.Mustafayev bildirib ki, istismar müddətini başa vurmuş elektrik xətləri külək və digər təbii amillərə adekvat olmadığından açılmalar baş verir, fasilələr yaranır:\n“Odur ki, şəbəkələrin texniki vəziyyətinin mövcud normaların tələblərinə uyğun vəziyyətə gətirilməsi, istehlakçıların keyfiyyətli və fasiləsiz elektrik enerjisi ilə təmin edilməsi, texniki itkilərin səviyyəsinin minimuma endirilməsi, qeydiyyatsız və sayğacsız elektrik enerjisindən istifadə hallarının, israfçılığın qarşısının alınması, həmçinin elektrik enerjisinin realizasiyasının tam həyata keçirilməsi istiqamətində 2018-ci ilin birinci rübündə xeyli işlər görülüb və görülməkdədir. Ağcabədi rayonunun Arazbar kəndində artıq hava xətlərinin yenilənməsi prosesi başa çatıb və SMART sayğaclar qurlaşdırılıb. Həmçinin Hüsülü və Avşar kəndlərində transformator məntəqələri yenisi ilə əvəzlənib və hazırda bu kəndlərdə ÖİN - SIP -(Özünüdaşıyan İzolyasiyalı Naqillər) xətlər çəkilir. Yenidənqurma işləri Ağcabədi rayon mərkəzini də əhatə edir və burada 10 kV-luq hava xəttindən qidalanan KTM-lərin (Komplekt Transformator Məntəqəsi) 0,4 kV-luq tərəfində ÖİN kabellərlə yenidənqurma işləri aparılır. Rayon ərazisində yerləşən Boyat kəndində də yenidənqurma işlərinə başlanıb”.\nQurum rəsmisi Aran regionunda olan digər rayonlarda da işlər aparıldığını qeyd edib:\n“İmişli rayonunda Bəhrəmtəpə-Horadiz magistral avtomobil yolunun kənarında yerləşən 35/6 kV-luq “Bəhrəmtəpə” yarımstansiyasında da genişləndirmə və yenidənqurma işləri aparılır. 35 kV-luq Aranlı və 35 kV-luq Zavod hava xətlərinın magistral yol kənarı ilə paralel keçən hissəsinin birləşdirilərək ikidövrəli dayaqlarla yenidən çəkilməsi istiqamətində ilkin proses başa çatıb. Bununla yanaşı rayon ərazisində yeni tikilən 35/10 kV-luq “Yeni Rəsullu” yarımstansiyasını elektrik enerjisi ilə təmin etmək üçün yeni ikidövrəli 35 kV-luq “Rəsullu” hava xəttinin tikintisi yekunlaşıb. Artıq 35/10 kV-luq “Yeni Rəsullu” yarımstansiyasının yeni tikilmiş xəttin birinci dövrəsinə 35/10 kV-luq “Muğan” və ikinci dövrəsinə isə 35/6 kV-luq “Çahar” yarımstansiyaları qoşulub. Həmçinin hazırda rayonun Telişli, Xəlfəli və Hacalmuradlı kəndlərində 0,4 kV-luq şəbəkələri yenidən qurulur. Aran Regionunun digər rayonu Beyləqanda da yenidənqurma işləri sürətlə aparılıb və aparılmaqdadır. Belə ki, Beyləqan rayonu ərazisində yerləşən Xocavənd qəsəbəsində yenidənqurma işləri başa çatdırılıb, kabelləşmə və smart kart tipli sayğaclar quraşdırılıb. Hazırda Beyləqan rayonunun mərkəzində 10 kV-luq Yağ zavodu hava xəttindən qidalanan KTM-lərin 0,4 kV-luq tərəfində və I Şahsevən kəndində yenidənqurma işləri davam etdirilir”.\nT.Mustafayev Zərdab, Ağdam və Füzuli rayonlarında aparılan işlər haqqında da məlumat verib:\n“Zərdab rayonunun Dəkkoba, Dəli Quşçu və İsaqbağı kəndlərində də yenidənqurma işləri başa çatıb. 2018-ci il ərzində bu kəndlərdə 28 ədəd müxtəlif güclü transformator məntəqələri quraşdırılaraq istismara verilib. Hal-hazırda Zərdab rayonunun mərkəzində ÖİN kabellərlə yenidənqurma işləri görülür. ARAN regionunun cəbhə bölgəsində yerləşən Ağdam rayonunda isə Sarıçoban və Ayaq Qərvənd kəndlərində 0,4 kV-luq şəbəkələrin yenidənqurma işləri yekunlaşıb, hazırda sayğacların quraşdırılması işləri aparılır. Rayonun Sarıcalı kəndində yenid’nqurmaya hazırlıq işlərinə start verilib. ARAN regionunun cəbhə bölgəsində yerləşən digər rayonu Fizulidə isə ən böyük kəndlərdən olan Böyük Bəhmənli kəndində KTM-lərin qurlaşdırılması işi başa çatıb, hazırda 0,4 kV-luq şəbəkənini yenilənməsi işləri aparılır”.


Braziliyada koronavirusa rekord həddə yoluxma qeydə alınıb - sutka ərzində 19,9 min nəfər. Beləliklə, ölkədə virusa yoluxanların sayı 296 min nəfərə yüksəlib.\nSon statistikanı Səhiyyə Nazirliyi açıqlayıb.\nBraziliya yoluxma sayına görə ancaq ABŞ və Rusiyadan geri qalır. ABŞ-da 1,6 milyon yoluxma qeydə alınıb. Rusiyada isə yoluxma faktı 317 min nəfərdir. Ancaq mütəxəssislər yaxın zamanda Braziliyanın bu siyahıda ikinci yerə çıxacağını təxmin edir. Ancaq hələ də ölkə Prezidenti Jair Bolsonar virusun ciddiliyinə inanmır. O,"Mənə bıçaqla hücum etdilər, sağ qaldım, indi virus məni öldürməyəcək",- deyib.\nAncaq ölkədə havanın hərarətinin getdikcə artması fonunda yoluxma hallarının da çoxlaması hökuməti təhlükəni qəbul etməyə vadar edib. Prezident özü isə ölənlərin ailələrinə başsağlığı verib. O, əhaliyə müraciətlə virusa qarşı malyariya dərmanından istifadəni məsləhət görüb./Cebhe.info


YTB - Regionlar Partiyasının koalisiyası yaradılsa, Ukraynanın nəqliyyat naziri istefa verəcək\nDünya xəbərləri 4 Dekabr 2008 17:56 (UTC+04:00)\nUkrayna, Kiyev, 04 dekabr/ Trend , müxbir Z.Novosvitski/ Yuliya Timoşenko Bloku (YTB) və Regionlar Partiyasının koalisiyası yaradılsa, Ukraynanın nəqliyyat və rabitə naziri İosif Vinski tutduğu vəzifədən istefa verəcək. Bu barədə YTB-nin kvotası üzrə hökumətin tərkibinə daxil olan Vinskinin nazirliyin saytında dərc olunmuş bəyanatında bildirilir.\n"YTB və Regionlar Partiyası koalisiyasının Ukraynaya siyasi və iqtisadi sabitlik gətirəcəyi və böhran nəticəsində yaranmış problemləri həll edəcəyi fikri özünü aldatmaqdır. Çox ehtimal ki, bunun əksi baş verəcək", - Vinski vurğulayıb.\nO, bu gün Regionlar Partiyasının başlıca məqsədinin "istənilən yolla (ya növbədənkənar seçkilər, ya da koalisiya yaratmaqla) dövlətin ehtiyatlarına çıxış əldə etmək olduğu" barədə fikir səsləndirib. Belə ki, sərt maliyyə böhranı şəraitində oliqarxlara oğurlanmış kapitallarını qorumaqda yalnız bu kömək edə bilər.\nVinski hesab edir ki, "demokratik YTB və oliqraxiyalı Regionlar Partiyası arasında süni koalisiyanın yaradılması Ukrayna üçün hər hansı bir perspektivin itirilməsinə gətirəcək, özünü qorumaq məqsədilə ölkə Konstitutsiyasına dəyişikliklərin edilməsi ilə xalqı hakimiyyətə istənilən təsirdən məhrum edəcək".\n"Mən əminəm ki, ukraynalılar heç zaman buna razılaşmayacaqlar", - nazir qeyd edir. Onun rəyinə görə, Ukrayna üçün çıxış "yuxarıların siyasi sözləşməsində və "kuçmizm" dövrünə qayıtmaqda deyil, xalqa söykənməkdə və Avropaya hərəkətdədir".\nVinski vurğulayıb ki, YTB və Regionlar Partiyası arasında koalisiyanın yaradılmasını qəti yolverilməz hesab edir.\nBelə koalisiyanın yaradılsa, elə həmin gün o, Ukrana nəqliyyat və rabitə naziri vəzifəsindən istefa verdiyini elan edəcək, - Vinski bildirib.\nƏvvəllər YTB-nin nümayəndələri bəyan edirdilər ki, YTB fraksiyası Regionlar Partiyası fraksiyası ilə koalisiyanın yaradılmasına hazırdır.


Prezident İlham Əliyev: Əsas problemlərdən biri də inhisarçılıqdır\n13 Oktyabr 2015 01:39\n“Qoy, hər kəs istehsal etsin. Yaxşı, bazarımız ola bilər ki, kifayət qədər məhduddur. Elə məhsullar yetişdirin, istehsal edin ki, xaricə sata biləsiniz. Dövlət də bunu təşviq etsin. Bizim gələcəkdə iqtisadiyyatımızın inkişafını təmin edən əsas sahə ixrac olacaqdır. Bunu mən dəfələrlə demişəm. Biz buna çox ciddi hazırlaşırıq. Burada artıq deyildi ki, biz xaricdə logistika mərkəzləri yaradırıq. Nə üçün? Ona görə xaricə vəsait qoyuruq ki, məhsullarımız oraya - yeni bazarlara çıxsın. Bunu ona görə edirik ki, sahibkarların gedib öz məhsullarını rahat satmaq imkanları olsun. Burada isə əgər kimsə nəyisə istehsal edirsə, qoymur ki, başqası da istehsal etsin. Yaxud da ki, himayədarları müxtəlif yollarla bu işlərə cəlb edir. Buna yol vermək olmaz. O cümlədən idxalla bağlı inhisarçılığa yol vermək olmaz. Yenə də deyirəm, biz açıq bazar iqtisadiyyatı siyasətini aparırıq. Bizim siyasətimiz, dövlət siyasəti, Prezidentin siyasəti, bax, budur. Ona görə bütün qurumlar bu siyasəti aparmalıdırlar, vəssalam!”.\nPrezident əlavə edib ki, bu il “Kənd təsərrüfatı ili”dir: “Qeyd etdiyim kimi, kənd təsərrüfatı istehsalı 6,7 faiz artıb. Kənd təsərrüfatının inkişafı, artımı həm sosial, həm də iqtisadi sahədir. Biz çalışırıq və çalışacağıq ki, özümüzü əsas ərzaq məhsulları ilə 100 faiz səviyyəsində təmin edək. Biz bu hədəfə yaxınlaşırıq. Burada artıq qeyd edildi ki, 30 iri fermer təsərrüfatı yaradılmışdır, 40 min hektar yeni torpaq sahəsi dövriyyəyə buraxılmışdır. Taxılçılıq üzrə iri fermer təsərrüfatlarında hər hektardan 50-60 sentner məhsul götürülür. Bu, çox yüksək göstəricidir. Nəzərə alsaq ki, son illərə qədər bizdə orta məhsuldarlıq 25-26 sentner idi. Bu il isə orta məhsuldarlıq 30 sentnerdən çoxdur. Bu da rekord göstəricidir. Ona görə, ərzaq təhlükəsizliyi məsələlərinin həlli üçün əlavə tədbirlər görüləcək. İndi yeni əkin sahələri dövriyyəyə buraxılacaq. Yaradılmış iki böyük su anbarının – Taxtakörpü və Şəmkirçay su anbarlarının hesabına on minlərlə hektar torpağa suyun verilməsi nəzərdə tutulur. İqtisadiyyat və Sənaye Nazirliyi işləyir, biznes plan hazırlanır. Özəl qurumlar da buna maraq göstərsinlər. Yeni yaradılacaq əkin sahələrində məhsullar yetişdiriləcək və onların böyük hissəsi ixrac edilməlidir.\nAzərbaycanda sənayeləşmə siyasəti uğurla aparılır. Qeyd etdiyim kimi, Azərbaycanda qeyri-neft sənayesi 10,2 faiz artmışdır. Texnoparklar salınır. Bu da öz səmərəsini verir. Sumqayıt Kimya Sənaye Parkında 1 milyard dollar dəyərində sərmayə qoyuluşu gözlənilir. Artıq işlər başlayıb. Bizim bütün rayonlarımızda xüsusi sənaye zonaları yaradılmalıdır. Artıq pilot layihəsi həyata keçirilir, əminəm ki, uğurlu olacaq”.\nİlham Əliyev deyib ki, infrastruktur layihələrinin davam etdirilməsi nəzərdə tutulur: “Kənd yolları, qazlaşdırma, içməli su layihələri - bütün rayonlarda bu proseslər geniş vüsət almışdır. Ceyranbatan su anbarında yeni təmizləyici qurğunun artıq istismarı gözlənilir. Bu da çox böyük layihədir. Bir neçə il bundan əvvəl mənim iştirakımla o layihənin təməl daşı qoyulmuşdur. Bu gün artıq demək olar ki, bu layihə hazırdır. Bakını təmiz, içməli su ilə təmin etmək üçün bu layihənin əvəzsiz rolu olacaqdır. Eyni zamanda, sosial infrastrukturun yaradılması davam etdirilməlidir. Məktəb, xəstəxana, uşaq bağçası – bu, daim diqqət mərkəzindədir. Gələn ilin dövlət investisiya proqramında bu layihələr nəzərdə tutulmalıdır.\nBəzi dərmanların qiymətləri bir neçə dəfə şişirdilir. Keyfiyyət baxımından da bizi o qədər də qane etmir. İndi artıq yeni dövlət tənzimləmə mexanizmi tətbiq edilir. Sentyabrın 15-dən artıq insanlar bunu hiss etməyə başlayıblar. İlin sonuna qədər artıq əksər dərman preparatlarının yeni qiymətləri olacaqdır. Dərmanların keyfiyyətinə də çox böyük diqqət göstərilir. Dərmanların qiyməti aşağı düşür və düşəcək. Bu da ilk növbədə çox ciddi sosial addımdır. Digər tərəfdən, bu, o sahədir ki, orada işlər düzgün qurulmamışdır. Elə sahələr kifayət qədər çoxdur. Ona görə, hər bir sahə təhlil edilməlidir. Harada qüsurlar, çatışmayan cəhətlər var aradan qaldırılmalıdır. Dərman preparatları bazarı ilə bağlı demək olar ki, bir ilə yaxın çox ciddi iş, təhlil aparılırdı və artıq gözəl nəticə də var. İnsanlar da razıdır. Dövlət də indi bu sahəni öz nəzarətinə götürüb. Əminəm ki, idxal olunan dərmanlardan əldə ediləcək vergi, gömrük rüsumu formasında vəsait daha da böyük həcmdə olacaq. Yəni, büdcəmizə də bunun böyük xeyri olacaq”.\n“Həm Şimal-Cənub, həm Şərq-Qərb nəqliyyat dəhlizləri Azərbaycanın ərazisindən keçməlidir. Bu gün Azərbaycan ərazisindən yük daşımaları aparılır, ancaq bəzi hallarda yüklərin həcmi azalır. Bunun obyektiv səbəbləri var. İndi biz onu da qeyd etməliyik. İndi dünyada böhran yaşanır, həm Asiyada, həm Avropada, ümumiyyətlə, iqtisadi fəallıq böyük dərəcədə aşağı düşüb. Asiya, Avropa bizim ərazimiz vasitəsilə ticarət aparır. Ona görə, obyektiv səbəblər də, subyektiv səbəblər də var.\nBiz son illərdə çalışmışıq ki, Azərbaycanda nəqliyyat, logistika mərkəzini yaradaq və buna böyük dərəcədə nail ola bilmişik. Yeni gəmilər, bərələr, tankerlər, yük gəmiləri, yeni yük təyyarələri alınmışdır. Azərbaycanda bir neçə beynəlxalq aeroport tikilmişdir. Dəmir yolunun inkişafı ilə bağlı tədbirlər görülür. Bizi qonşu ölkələrlə bağlayan avtomobil yolları tikilmişdir. Əfsuslar olsun ki, hələ bu layihələr tam başa çatmayıb. Ancaq onların böyük hissəsi görülübdür. Əlbəttə yeni Beynəlxalq Dəniz Ticarəti Limanı tikilir. Bu da Xəzər hövzəsində ən böyük ticarət limanı olacaq. Yəni, bu, dövlət vəsaiti hesabına görülən işlərdir. Burada heç bir özəl vəsait qoyulmayıb. İndi, bəzi hallarda kreditlər verilib. Amma bu kreditləri də dövlət ödəyir. Dövlət öz siyasətini göstərib. Ancaq bununla bərabər, burada koordinasiya işləri aparılmalıdır. Ona görə ki, Şimal-Cənub dəhlizi bizə çox böyük iqtisadi mənfəət gətirəcək. Azərbaycandan keçən bu yol milyonlarla əlavə yükün bizim ərazimizdən daşınması deməkdir. Bu da həm siyasi, həm iqtisadi gəlirlər gətirəcək”.\n“Halbuki bu layihənin başlamasından səkkiz il keçir. 2007-ci ildə biz üç ölkə bu layihəyə start verdik. Qeyd etdiyim kimi, Azərbaycanın məsuliyyəti çərçivəsində olan məsələlər öz həllini tapdı. İndi Türkiyə ərazisində qalan işlər də görüləcəkdir. Biz bu yolu tezliklə işə salmalıyıq. Çünki indi həm ölkələr, həm şirkətlər arasında yüklər uğrunda mübarizə, rəqabət gedir. Amma biz burada oturmuşuq, nəyisə gözləyirik. Gözləyirik ki, kimsə gəlib bizdən xahiş edəcək. Xahiş edəndə də elə şərtlər qoyulur ki, o xahiş edən üz döndərib gedir. Bu, dözülməz haldır. Bu məsələ ciddi təhlil edilməlidir və burada vahid tarif siyasəti aparılmalıdır. Çünki bizdə Xəzər Gəmiçiliyinin, Dəmir Yolunun, limanın hərəsinin öz korporativ maraqları var. Amma bunlar ölkənin maraqları ilə uzlaşır? Yox, uzlaşmır! Dövlətin maraqları bu dəhlizi elə etməkdir ki, daha yükü göndərənin başı ağrımasın, daha 10, 20 ünvana getməsin, bunu elektron yollarla, e-maillə, müasir üsullarla həll etsin. Bu, məsələnin bir hissəsidir. Bunu biz yaratmalıyıq və artıq göstərişlər verilib. Burada çox ciddi koordinasiya işləri aparılmalıdır. Yaxın vaxtlarda mənə konkret təkliflər veriləcəkdir. Digər məsələ ondan ibarətdir ki, biz gərək gedək o yükləri gətirək. Biz gərək deyək ki, gəlin Azərbaycan ərazisindən keçin. Ona görə, burada bu iki amil çox ciddi məna daşıyır. Əminəm ki, burada qarşıya qoyduğum vəzifələr tezliklə öz həllini tapacaq.\nMetro tikintisi gedir. Əminəm ki, biz gələn il yeni stansiyaların açılışını qeyd edəcəyik. Bakı-Sumqayıt şəhərlərarası qatarlar da fəaliyyətə başlayıb. Müasir qatarlardır, yeni dəmir yolu xətləri çəkilib. Bütün bunlar insanların rahatlığı üçündür”.\n“Əminəm ki, bu, turizm sektorunda da özünü göstərəcək. Turistlərin cəlb edilməsi siyasəti də aparılmalıdır. Biz yenə də burada daha çox fəal olmalıyıq. Birinci Avropa Oyunları ölkənin bir təqdimatı idi. Biz Azərbaycanı bütün Avropaya, dünyaya müasir, gözəl, inkişaf edən ölkə kimi tanıtdıq. Bakını isə dünyanın ən gözəl şəhərlərindən biri kimi tanıtdıq. Əlbəttə ki, bizə maraq daha da artır. Gələn il “Formula-1” yarışması da, - bu da miqyasına görə bəlkə də dünyada birinci, ya ikinci yarışmadır, - əlavə diqqət cəlb edəcək. Bu, gözəl imkanlardır ki, biz xarici turistləri Azərbaycana cəlb edək. Bu proses gedir, ancaq daha da sürətlə gedə bilər.\nNəhayət, gələn il “Cənub” qaz dəhlizinin yaradılması ilə bağlı çox ciddi işlər görülməlidir. Artıq praktiki inşaat işləri başlayır. Bu da koordinasiya tələb edir. Burada bütün qurumlar elə işləməlidir ki, bir gün də yubanma olmasın. “Cənub” qaz dəhlizi Azərbaycanın təşəbbüsü və qonşu ölkələrin fəal iştirakı ilə reallaşan böyük transmilli layihədir. Bu layihə Azərbaycanın uzunmüddətli maraqlarını təmin edəcək. Siyasi, iqtisadi, enerji maraqlarını təmin edəcək, Azərbaycanı dünya üçün daha da önəmli ölkəyə çevirəcək və mən çox şadam ki, “Cənub” qaz dəhlizinin bütün iştirakçıları, bütün ölkələr burada bir mövqedədirlər. Bilirsiniz ki, Azərbaycanın təşəbbüsü ilə bu ilin fevral ayında “Cənub” qaz dəhlizinin birinci Məşvərət Şurası da Bakıda keçirilmişdir. Şuranın qəbul etdiyi bəyannamə də Azərbaycanın liderlik rolunu bir daha təsdiqləyir. Bu, böyük şərəfdir, böyük məsuliyyətdir. Bu günə qədər bizim təşəbbüsümüzlə icra edilən bütün layihələr uğurla nəticələnib. Əminəm ki, “Cənub” qaz dəhlizi də Azərbaycanın növbəti qələbəsi olacaqdır. Sağ olun”.


Resessiya yaxındır? | Yeniliklər | Finkorp\n04 Sentyabr 2019 • 565\nAmerika fond bazarları sentyabr ayını enişlə başlayıblar. Kotirovkalar bundan qabaqkı son 10 gündə “qərarsız” qalsalarda, investorlar Çin - ABŞ danışıqlarından bir nəticə gözləyirdilər. Ancaq son günlər Donald Tramp, tvvitterdə yenidən Çinliləri danışıqları uzatmaqda ittiham etməsi kotirovkaların enməsinə səbəb olub.\nBundan əlavə amerikan iqtisadiyyatıda artıq zəiflk siqnalları verməyə başlayıb. Belə ki, İSM hər ay təqdim etdiyi PMİ indeksi 50 punktun aşağısında qalması buna işarədir. İstehsalatın zəifləməsinə səbəb kimi isə, Çin - lə yaşanan ticarət gərginliyi göstərilir. Prezident trampın FES - nə olan təzyiqləridə bir nəticə vermir ancaq zəif PMİ göstəricilərindən sonra isə FES faizləri endirmək kimi bir qərar ala bilər. Sentyabr ayında gözlənilən 0.25 punkt enişi bazar artıq “həzm” edib. Bundan əlavə FES - in ethiyatlı davranmasındada bir məntiq var. Əgər güclü iqtisadi vəziyətdə ( maksimal az işsizlik səviyyəsi ) faizləri endirməyə qərar verərsə və bunu vaxtından əvvəl edərsə, gələcəkdə yaranan problemlərdə bazara təsir edəcək instrument olmayacaq. Qlobal iqtisadi mühitdə işləyən iqtisadi stimullar indiki ticarət gərginliyində əks effekt verə bilər. Böyük korporsiyalar artıq ticarət müharibəsindən zərər çəkirlər.\nPMİ indeksinin nəticələrindən sonra Dollar digər valyutalara qarşı təzyiqini azda olsa itirdi. Funt isə Brexit məsələsinə görə dəyər itirməkdə davam edir və son 38 ilin minimum həddinə kimi enmişdi ( hal hazırdakı qiymət dinamikasını izləmək üçün saytımızdan istifadə edə bilərsiniz ).\nQızıl yenidəın 1550 dollar həddini keçə bilməsədə hələdə “müdafiə” aktivinə olan açıq maraq çoxdur.\nDigər inkişaf etməkdə olan bazarlar isə inflyasiyadan əziyət çəkirlər. Ümumi olaraq qlobal iqtisadiyyat minimum faiz dərəcələri səviyyəsində olsada vəziyyət zəifləməkdə davam edir. Buna görədə yenidəın stimula ehtiyac olduğu fikirləri isə günü gündən artır. Ancaq borc və likvidliklə süni “bubble” yaratmaqda çox riskli məsələdir. Bu qlobal zəiflik Azərbaycan biznes mühitinədə neqativ təsir edə biıər.


Nərminin qətli ilə bağlı daha bir - Açıqlama - Azinforum.az İnformasiya Portalı\nAna səhifə / Kriminal / Nərminin qətli ilə bağlı daha bir – Açıqlama\nNərminin qətli ilə bağlı daha bir – Açıqlama\n“Qatilin adını istintaqın aparılması üçün vermişik. Cinayətin üstünü aça biləcək başqa şahidlər var. Məlumatımız çox genişdir”.\nÖtən il yanvarın 6-da Tovuzun Dondar Quşçu kəndində qətlə yetirilən 10 yaşlı Nərmin Quliyevanın qətlinə dair müəmmalı məqamlar bitmək bilmir. Bir neçə gün öncə Nərminin valideynləri açıqlama verərək qızlarının ölümü ilə bağlı bəzi məqamlara toxundular. N.Quliyevanın atası Şərif Quliyev və anası Aynurə İsmayılova qətldə yalnız İlkin Süleymanovu yox, onun yaxın qohumlarını da ittiham edirlər. İlkin Süleymanovun qardaşı Adil Süleymanov ittihamlarla bağlı danışıb.\nÖncəki İSBAM sədri Samir Adıgözəlli Türkmənistanın ölkəmizdəki səfiri ilə görüşüb – FOTO\nNövbəti “Ötən il 89 milyon artıq və əsassız ödənişlər aşkarlanıb” – NAZİR


Neft sürətlə ucuzlaşır, iqtisadçı büdcə böhranı haqda xəbərdarlıq edir\nEv İqtisadiyyat Neft sürətlə ucuzlaşır, iqtisadçı büdcə böhranı haqda xəbərdarlıq edir\nBu haqda iqtisadçı Rövşən Ağayev mətbuat üçün açıqlamasında bildirib. O qeyd edib ki, proseslərə daha çox monetar sistem təsir edir:\nRusiyanın maliyyə naziri Siluanovun “Ölkəmizin fiskal sistemi 30 dollarlıq qiymətə 4 il dözmək gücündədir, amma əlbəttə ehtiyatlarla büdcə öhdəliklərinin dəstəklənməsi hesabına” açıqlamasına münasibət bildirən R.Ağayev deyib ki, bu qiymət yalnız büdcə sisteminin dayanıqlılığı baxımından şərh edilir:\n“Resurs ölkələrinin iqtisadi şərtlərində makroiqtisadi sabitliyə büdcə sisteminin dayanıqlılığından çox monetar sistem daha çox təsir edir ki, bu ilk növbədə məzənnə sabitliyindən təsirlənir. Məsələn, son günlərin tendensiyası göstərir ki, neftin 50 dollardan aşağı yuvarlanması rublun volatilliyini kəskin artırır. Yəni Siluanovun dediyi 30 dollarlıq həddə ölkə “məzənnə fəlakəti” yaşaya bilər.\nNəzərə alaq ki, fiskal sistem makroiqtisadiyyatda avtonom deyil. Kəskin məzənnə dəyişikliyinin doğurduğu ciddi proseslər, xüsusilə yüksək inflyasiya, iqtisadi fəallığın kəskin azalması büdcə böhranını da qaçılmaz edir.\nBu baxımdan resurs ölkələrində fiskal dayanıqlılıq və məzənnə sabitliyi üçün neftin minimum əlverişli qiyməti fərqli olsa da, həlledici olan məhz məzənnə sabitliyinə təminat verən qiymətdir.\nÇünki hökumət ehtiyac olanda fiskal öhdəliklərini tənzimləmək, büdcə xərclərini azaltmaqla büdcə üçün neftin əlverişli qiymət həddini aşağı sala bilir, xüsusilə də büdcədə korrupsiya payının yüksək olduğu şəraitdə bu çox da çətin olmur”.\nR.Ağayevin sözlərinə görə, qısamüddətli dövrdə tədiyyə balansını, xüsusilə də cari hesablar hissəsini makroiqtisadi sabitlik üçün risk yaratmayan minimum əlverişli qiymətə uyğunlaşdırmaq tam da hökumətin əlində olan məsələ deyil:\n“Məsələn, idxalı azaltmaq, xüsusilə də korrupsiya maraqlarına xidmət edən dövlət idxalını sıxmaq hesabına cari hesabın kəsrini, kənara kapital axınını administrativ yollarla boğmalqla maliyyə hesabının defisitini azaltmaq olar. Amma qiymət elə səviyyəyə düşə bilir ki, hökumət hətta bu addımlardan sonra belə tədiyyə balansını minimum əlverişli qiymətə uyğunlaşdıra bilmir və nəticədə ödəmələr balansının mənfi saldosu hökumətin ehtiyatlarını yeməyə, yaxud milli valyutanın sürətlə dəyər itirməsinə səbəb olur (yaxud hər ikisi paralel baş verir).\nTədiyyə balansının ümumi saldosunun necə olacağını kənardan heç kim proqnozlaşdıra bilməz – çünki biz kritik siyasi və iqtisadi şəratidə potensial olaraq ölkədən qaça biləcək kapitalın həcmi barədə zəruri informasiyalara malik deyilik. Məsələn, nəzəri olaraq qısa müddətdə nə qədər daşınmaz aktivin, yaxud sandıqaltı nağd manat kütləsinin valyutaya çevrilərək ölkədən çıxmaq şansı var? Bu sualın cavabını bəlkə də yalnız əlində daha çox informasiyalar olan rəsmi şəxslər bilir”.\nR.Ağayev büdcə üçün əlverişli qiymətin təxminən 50 dollar olduğunu deyib:\n“Baxmayaraq ki, büdcə hesablamalarında 55 götürülüb, lakin 50 dollarlıq həddə Neft Fondu ehtiyatlara vəsait ayırmadan və büdcə xərəclərinə orta hesabla 5-6%-lik sekvestr tətbiq etməklə 50 dollarlıq hədd büdcə üçün əlverişli minimum hədd sayıla bilər.\nTədiyyə balansı üçün bu göstərici 45 dollar intervalında dəyişir. 2015-ci il istisna ildir, çünki kəskin məzənnə dəyişikliyi nəticəsində ölkədən 11.5 mlrd. dollar kapital qaçmışdır. Amma 2016-cı ildə neftin orta ilik qiymətinin 45 dollar olduğu şəraitdə həm cari hesablar balansı, həm də ümumilikdə ödəmələr balansı defisitdən yaxa qurtara bimədi”.\nƏvvəlki məqaləAvstriya kansleri Avropa Birliyi sərhəddlərinə qaçqınlara qarşı polis yığmağı təklif edir\nNövbəti məqalədəKanada alimləri şəkəri qaydaya salan süni mədəaltı vəz yaradıblar\nEkspert: Sərt karantin rejimi kiçik və orta sahibkarlığı iflas edəcək səviyyəyə...


“Azərbaycan Səninlədir, Sənsiz deyil” adlı IX yaradıcılıq festivalı keçirilib - AZƏRTAC – Azərbaycan Dövlət İnformasiya Agentliyi\nMilli Qurtuluş günü Münasibətilə Binəqədi rayon orta ümumtəhsil məktəblərinin şagirdlərinin təqdimatında “Azərbaycan Səninlədir, Sənsiz deyil” IX yaradıcılıq festivalı keçirilib.\nAZƏRTAC xəbər verir ki, festivalda əvvəlcə Dövlət himni və “Azərbaycan” mahnısı səsləndirilib. Laureatların vətənpərvərlik mövzusunda çıxışları, rəqs nümunələri, kompozisiyalar tədbir iştirakçıları tərəfindən böyük maraqla qarşılanıb.\nTədbirin bədii hissəsindən sonra çıxış edən Bakı Şəhər İcra Hakimiyyəti başçısı Aparatının əməkdaşı Elmin İmanov, Bakı şəhər Gənclər və İdman Baş İdarəsinin rəisi Raqif Abbasov, Binəqədi Rayon İcra Hakimiyyətinin başçısı Elxan Allahverdiyev ümummilli lider Heydər Əliyevin 1993-cü il iyunun 15-də Azərbaycanda hakimiyyətə qayıdışının dövlətçilik tariximizin şanlı səhifəsini təşkil etdiyini bildiriblər. Natiqlər qeyd ediblər ki, Heydər Əliyevin 1993-cü ildə Azərbaycan rəhbərliyinə qayıdışı ilə ölkənin ictimai-siyasi, sosial, iqtisadi, elmi-mədəni həyatında dönüş yarandı, elmi əsaslara, beynəlxalq norma və prinsiplərə uyğun müstəqil dövlət quruculuğu prosesi başlandı. Heydər Əliyevin həyata keçirdiyi təxirəsalınmaz tədbirlərin nəticəsi kimi, bir tərəfdən Milli Ordunun formalaşdırılması, Azərbaycanın milli mənafelərini qorumağa qadir nizamlı silahlı qüvvələrin yaradılması, torpaqlarımızın müdafiə olunması ilə bağlı mühüm addımlar atıldı, digər tərəfdən bütün siyasi və diplomatik vasitələr işə salındı. Bir sözlə, Heydər Əliyevin siyasi, iqtisadi, ictimai və mədəni həyatın bütün sahələrində yeritdiyi ideyalar artıq Azərbaycanın gerçəkliyinə çevrilib.\nAZERTAG.AZ : “Azərbaycan Səninlədir, Sənsiz deyil” adlı IX yaradıcılıq festivalı keçirilib


"Bu, ermənilərin Azərbaycana olan nifrətinin göstəricisidir. Təsəvvür edin ki, sosial şəbəkələrdə mənim sülh mesajıma belə kəskin reaksiyalar bildirildi. Bu da onu göstərir ki, erməni təfəkkürü, erməni xalqının ideologiyası nə dərəcədə təhlükəlidir və Azərbaycana qarşı nifrət üzərində qurulub”.\nQaynarinfo xəbər verir ki, bu fikirləri Dağlıq Qarabağın Azərbaycanlı İcmasının rəhbəri Tural Gəncəliyev onun sülh mesajı verməsindən sonra erməni tərəfinin onu öldürməklə bağlı hədə-qorxularını şərh edərkən deyib.\n"Bu, ümumiyyətlə qəbuledilməz haldır. Bir var sülh mesajına hədə ilə cavab verən sıravi erməni olsun, bir də var parlament üzvü.\n"Bu, mənim yazdığım tvittdir. Onu nəzərdən keçirsəniz, görərsiniz ki, orada hər şey var. Biz sülh mesajı veririk”.\n"Yazırlar, suallar verirlər, onların gələcək vəziyyətləri haqqında soruşurlar. Biz də müvafiq şəkildə onların hamısına cavab veririk. Demək istəyirəm ki, ermənilər bizə yazır. Bəli, çox olmur, amma suallar olur. Biz də qanuna uyğun fikirlərimizi bölüşürük. Azərbaycan Respublikasının qanunlarına uyğun olaraq Xankəndinin deputatı kimi suallara cavab veririk”./Teleqaf


3 gün "Xilafet"le üz-üze – REPORTAJ- III YAZI - Azadliq Xeber\n3 gün “Xilafet”le üz-üze – REPORTAJ- III YAZI\n3 gün “Xilafət”lə üz-üzə - REPORTAJ- III YAZI\n12.09.2015 / 15:01 xeber –\n“Əmisi qızının əlindən tutmuşdu 15 yaşlı Bilal, atasının gözü qarşısında güllələdilər”\n“Şükran Türkiyə, şükran Türkiyə”. Beləcə bir neçə dəfə təkrarlayıb əllərini göyə qaldırır. Gözlərini məchul bir nöqtəyə dikib dua edir. Sonra təkrar başlayır danışmağa. Amma hər cümləsinin başında xahiş edir ki, kameranı yığışdıraq. Çünki o tayda anası və atası qalıb. Hə, bir də əri qətlə yetirilmiş bacısı, iki uşağıyla.\nƏvvəlini bu linklərdən oxuya bilərsiz: http://news.lent.az/news/213734\n…Karkamışdan qaçqın düşərgəsinə yollanırıq. Sərhəd yaxınlığındakı ən böyük düşərgələrdən biridir bura. 10 mindən çox qaçqın yerləşdirilib. Türkiyə tərəfi qaçqınların bütün ehtiyaclarını ödəyir. Bundan əlavə, adambaşına aylıq pul da verir. Suriyalıların yerləşdiyi qaçqın düşərgələri bir ayrı mövzudur, buna qayıdacağıq. İndilikdə isə Malik bizi bir nəfərlə tanış edir. Adı Asafdır. Deyr az Zor yaxınlığında kiçik bir qəsəbədə yaşayırmışlar. Normal da həyatları varmış. Ta İŞİD gələnəcən.\n– O qara bayraq bizim qəsəbəyə asılandan qara günümüz başladı. Nə islam? O bayrağın, o adamların islama nə dəxli? Elə bil pis yuxudur, hələ də görürük. Bu cür vəhşilikləri heç filmlərdə belə görməmişdik.\nBunu deyib də bir siqaret yandırır. Deyir, o günləri bir daha yaşamaq istəmir. Hər dəfə yadına düşəndə, az qala dəli olsun.\n– Bizim qəsəbəyə qəfil girdilər. Qadınları və uşaqları kişilərdən ayırdılar. Bir nəfər qadınların qızıl əşyalarını topladı. Sırğaları, boyunbağıları vəhşi kimi dartıb qopardırdılar. Sonra kişiləri ayırıb kəndin kənarına apardılar. Qadınları isə maşınlara doldurub getdilər. Mənim ailəm çoxdan Kilisə keçmişdi. Daha doğrusu, keçirmişdim. Qardaşımın ailəsinin dalınca gəlmişdim. Qardaşım arvadını və 13 yaşlı qızını özləri ilə apardılar. Bizi isə 3 gün gecə-gündüz döydülər. Çox pis döyürdülər. Əllərindəki dəyənək sınanacan vururdular. Kim ağrıdan möhkəm qışqırırdısa, anındaca küçədə güllələyirdilər. Ona görə də dişimizi dodağımıza sıxıb səsimizi çıxarmırdıq. Huşumuzu itirənədək döyürdülər. Səhəri bizi Deyr az Zora gətirdilər. Orada balaca bir zirzəmiyə saldılar. Bir az su, bir az da makaron verdilər. Quru, bişməmiş, qutuda. Dedilər çeynəyin yeyin, özünüz bilərsiz. Sabahacan olmayacaq. Axşam elan elədilər ki, səhər sizi işləməyə aparacağıq. Haradasa xəndək qazmalıydıq.\nSəhəri onları əlləri-qolları bağlı şəhərin kənarına aparırlar. Bütün günü işləyirlər. Axşam yenidən həmin zirzəmiyə. Beləcə bir həftə. Bir gün yenə işə gedərkən onlara bildirirlər ki, əsir alınan qadınlar arasında kimin yaxını varsa, onu satın ala bilər.\n– Dedilər 800 dollar müqabilində öz yaxınınızı alıb apara bilərsiz. Və bir şərtlə buraxırıq ki, haradan olursa olsun, iki gün ərzində pulu tapıb gətirməliyik. Əllərində olan qohumlarımızın adlarını götürdülər. Bir neçə nəfər, eləcə də mən razı oldum. Qardaşımın arvadı və qızı üçün 1600 dolları tapmaq çətin deyildi. Bizə dedilər ki, gedin, iki gündən sonra Rakkaya gələrsiz. Rakka bunların baş kəndidir. Əbü Umeyra deyilər birinin bazarına gəlməyi tapşırdılar. Bizi, 4 nəfəri səhərə yaxın buraxdılar. Bir məktub da verdilər ki, Rakkanın girişində postda göstərərsiz. Amma açmamaq şərtilə. Mən Azeza gəldim. Bu şəhər müxaliflərin əlindəydi. Orda mənim dayım yaşayırdı. Ümidim bircə ona idi.\nAxşamı bir təhər Azezə çatır Asaf. Deyir, dayısı onu görəndə az qala ürəyi gedib. Üst-baş cırıq, qan içində. Əhvalatı danışır. Asafa pul tapıb verirlər. Səhəri, bu dəfə Rakkaya qayıdır. Dedikləri kimi də edir. Onu Əbu Umeyranın bazarı deyilən yerə gətirilər.\n– (Əllərini göyə qaldırıb dodağının altında nəsə pıçıldayır) İnandıqlarımıza and olsun, yalan deyirəmsə. Bəlkə də iki yüzə yaxın qadın idi. Hamısı da bir-birinə bağlı. Mən qardaşım arvadını uzaqdan gördüm. Üst-başı nə gündəydi, ay Allah. Döyüşçülərdən biri “hansıdır” deyə soruşdu. Mən başımla onu göstərdim. Bilirdim ki, əli uzatmaq olmaz qadına tərəf, bunların qaydalarına görə, adamın əlini kəsərlər. Qardaşım arvadı durdu, mənə tərəf gəldi. Mən qızı, Aminanı soruşdum. O, qəfildən hönkürdü. Döyüşçülərdən biri əlində şallaq “gedin, durmayın” deyə bağırmağa başladı. Məcburən aralandıq. Danışa bilmirdi, sanki ağlı qaçmışdı. Bircə onu deyə bildi ki, Aminanı apardılar. Hara apardıqlarını isə bilmir. 13 yaşlı qızın başına nə gətiriblər, hara aparıblar, bilmirik. Qardaşım arvadı çox dəhşətli şeylər danışırdı. Deyirdi, on gün ərzində onlara eləmədikləri zülm qalmayıb. Heyvan kimi baxırmışlar. Gün ərzində quru çörək və sudan başqa bir şey vermirmişlər. Qardaşım arvadı danışır ki, onları Rakkaya gətirən günün səhəri Aminanı və o yaşda olan 20-dək qızı maşına doldurub harasa apardılar. Uşaqların səsi, yalvarışı hələ də qulağımdadır, deyir. Döyüşçülər isə kim nə vaxt istəsə, onlar saxlanılan yerə gəlib istədiyini seçib aparırmış. On gün bu zülmü çəkiblər. Əsirlikdəki qadınlardan ikisi isə müqavimət göstərdiklərinə görə, hamının gözü qarşısında küçədəcə yandırılıb.\nAsaf deyir ki, Karkamışda, elə bu qaçqın düşərgəsində elə adamlar var ki, ailələri girovluqdadı. Hələbdən bir Əhməd var, Türkiyəyə qaçanda bütün ailəsi əsir düşüb. 13-14 yaşlı iki oğlunu İŞİD aparıb. Arvadını isə satıblar. Özü bir zülmlə gəlib çıxa bilib.\n– Yox, danışmaz. Hələ də ümidlidir ki, ailəsini tapacaq. Bunlar qız uşaqlarını satırlar, oğlan uşaqlarına isə təlim keçirlər. O televiziyada baş kəsmək öyrədirlər, nə bilim avtomatdan atəş açdırırlar, bunlar nədi ki? Uşaqlardan canlı bomba kimi istifadə edirlər. Uyuşdurucunu verib bədəninə bomba sarıyıb göndərirlər haranısa partlatmağa. Bəzən özləri kənardan idarə edirlər. Uşaq obyektə çatan kimi düyməni basırlar. Nə qədər uşaq var əllərində. Gedək bir çay içək. Qoy Abdulla da danışsın.\nÇayxana dedikləri yerdə hisdən oturulası deyil. Abdulla isə qaradinməzin biridir. Ağzından sözü kəlbətinlə çıxarırsan az qala. Onun faciəsini isə Allah heç kimə göstərməsin. Oğlunu güllələyiblər. Rakkada. Düz gözünün qabağında. 15 yaşlı Bilal özündən balaca əmisi qızının əlindən tutub küçəylə gedirmiş. Saxlayıblar uşağı. Adını da qoyublar ki, naməhrəmin əlindən tutmusan. Bu, zinadır. Abdullanı da çağırıblar öz məhkəmələrinə. Uşağın başına torba keçirib güllələyiblər atasının və digərlərinin gözü qarşısında. Sonra da elan ediblər ki, belə hal təkrarlansa, asacaqlar, bir həftə də küçənin ortasında saxlayacaqlar ki, hamıya görk olsun.\nAbdulla isə danışmaq istəmir. Eləcə susub baxır.\nBura isə suriyalıların kiçik dükanıdır. Dükançı Vadid bu vaxt ərzində gördüyüm yeganə şən, zarafatcıl suriyalıdır. Deyir, Azezdə yaşayırmış. Oradan qaçıb gəlib. Elə orada da balaca baqqal dükanı varmış. 12 qohumu həlak olub Vadidin. Birini isə namaza gecikdiyi üçün öldürüblər. Daha doğrusu, döyüb öldürüblər.\nÜrəyi xəstə imiş Başirin. Əlini də ürəyinin üstünə qoyub qışqırırmış ki, vurmayın, bir də gecikmərəm. Elə ürəyinin üstünə vura-vura öldürüblər.\n– Bunu bizə sonradan dedilər. Başqa bir qohumumu isə elektrik verib öldürdülər. Evində televizor tapdıqları üçün. Bir əmim oğlu vardı, Qafur adında. Əvvəldən çox dindar olub. Səudiyyədə belə təhsil alıb. Elə onlara qoşulmuşdu. Hələb tərəfdə döyüşürdü. Heç iki ay keçməmişdi, zəng elədi ki, Öncüpinar tərəfdə tanış adam varsa, kömək edim, onu Türkiyəyə keçirsin. Mən onu söydüm, biabır etdim ki, utanmırsan, gedib kimə qoşulmusan, hələ bir Türkiyəyə də gəlmək istəyirsən, məndən kömək umursan. Başladı ağlamağa ki, bunlar islam, şəriət nə olduğunu bilmirlər. Vəhşidirlər. Aldanıb. Yalvarırdı ki, ona kömək edim. Deyir, bu qədər baş kəsmənin, edamların qabağında dəli olacaq. Bu qədər vəhşiliyi görməyə artıq gücü çatmır. Mən ona söz verdim ki, nəsə bir kömək edim. O, Hələbdən, onların yanından qaça bilmişdi. Amma yolda, Bayanun deyilən qəsəbədə tutmuşdular. Elə oradaca başın kəsiblər. Ehh, nə isə, sizə yaxşı qəhvə dəmləyim, bir yerdə içək.\nBu vaxt dükana təxminən 60 yaşında bir qadın girir. Utanır nəsə soruşmağa. Vadid ərəbcə ona nəsə deyir, qadın ürəklənib əlini piştaxtaya uzadır. Sabun, makaron və peçenye götürüb gedir. Vadid isə əlindəki dəftərçəyə ərəbcə nələrisə yazır. Sən demə nisyə dəftəriymiş. Vadid deyir bir dəftər dolub. Bu, ikincidir.\n-Haradasa 5-6 min dollarlıq mal götürüblər, yəqin qaytararlar.\nBunu deyib də gülür.\nVadidlə sağollaşıb Nizipə gedirik. Oradan Qaziantepə, daha sonra isə Kilisə gedəcəyik. O şəhərə ki, mərkəzindən bir neçə kilometr aralıda İŞİD-lə müxalif ordu arasında qanlı döyüşlər gedir…


Azerbaycan “Əlesger”i ile vidalaşdı – FOTO - Azadlıq Xeber\nAzadlıq.az xəbər verir ki, anspress-in məlumatına görə, dəfn mərasiminə aktyorun həmkarları, dostları, tələbə yoldaşları iştirak ediblər. Aktyorun oğlu Ceyhun Məmmədovun sözlərinə görə, atasının ağrıları olmayıb. O, qəfildən dünyasını dəyişib. “Vəziyyəti yaxşı idi. Onun qaraciyərində xərçəng var idi. İrana apardıq. Amma müalicəsi olmadı. Sağlamlığından heç vaxt şikayətlənmirdi. Demişdilər ki, çox pis ağrılar olacaq. Ağrısız rəhmətə getdi. O, gündə 5-6 km gəzən adam idi”. Ceyhun Məmmədov – Ələsgər Məmmədoğlunun oğlu Ələsgər Məmmədoğlunun tələbə yoldaşları Tofiq Hüseynov və əməkdar artist Kazım Abdullayev də çox üzgün olduqlarını bildiriblər. “Mən Ələsgəri 50 ilə yaxın bir zaman idi ki, tanıyırdım. Biz tələbə yoldaşı olmuşuq. Çox unikal bir aktyor olub, həm xarici həm də daxili görünüşü maraqlı idi. Ondan daha yaxşı istifadə edilə bilinərdi”.\nO, vida mərasiminin evdə keçirilməsindən də şikayət edib. Kazım Abdullayev də həmkarının layiq olduğu dəyəri almadan dünyadan köçdüyünü düşünür. “Onunla hələ Sumqayıtda tanış olmuşdum. Çox yaxşı insan idi. Təəssüf ki, xalq artisti adı verilmədi. Keçədə belə hər kəs onu tanaıyırdı”. Tofiq Hüseynov və Kazım Abdullayev – aktyorun tələbə yoldaşları Aktyorla ölümündən öncə danışanlardan biri də iş yoldaşı Kazım Həsənquliyev olub. Onun sözlərinə görə, ötən gün axşam saatlarında onlar telefonda söhbət ediblər. Lakin o, yaxşı olduğunu, nigaran olmağa ehtiyac olmadığını bildirib. Vida mərasimində Ələsgər Məmmədoğlunu sevənlərlə yanaşı, sənət dostları – xalq artistləri Cahangir Zeynalov, Azər Paşa Nemət, Hacı İsmayılov, əməkdar artist Sənubər İsgəndərli, aktrisa Sevinc Əliyeva, Akademik Milli Dram Teatrının direktoru İsrafil İsrafilov və başqaları iştirak ediblər.\nAkademik Milli dram teatrının aktyoru ötən gecə saat 21:00 radələrində evində dünyasını dəyişib. Ələsgər Məmmədoğlu 1946-cı ildə Bakı şəhərində anadan olub. O, 1975-ci ildə M.A.Əliyev adına Azərbaycan Dövlət İncəsənət İnstitutunun dram və kino aktyorluğu fakültəsini bitirb. 1977-ci ildə Akademik Milli Dram Teatrının artist heyətinə qəbul edilib.\n1982-ci ildə Sumqayıt Dövlət Dram Teatrına, 6 aydan sonra isə Tədris Teatrına keçib. 1987-ci ildən yenidən Akademik Milli Dram Teatrına qayıdıb. mənbə : anspress ..DİGƏR XƏBƏRLƏR


Ər-arvadı cadu-piti ilə ayırmaq mümkündür? - Müsəlmanlar\nSual: Sehr, cadu-piti, qələm çalmaq və sairə kimi əməllərlə ərlə arvadı bir-birindən ayırmaq mümkündür? Dində buna necə baxılır?\nCavab: Bu kimi şeylərin heç bir əsli və əsası yoxdur. Bununla belə, insanlara xeyli dərəcədə mənfi təsir edir. Onların psixoloji-psixi vəziyyətinə pis təsir göstərir. Məhz bu səbəbdən bir ayrılıq-boşanma baş verə bilər. Təbii ki, belə şeylərə mane olmaq, qarşısını almaq lazımdır.\nTez-tez soruşulan bir sual var: Cadunu necə sındırmaq olar? Təbii ki, bununla məşğul olan insanların yalanlarını üzə çıxartmaqla! Çünki bu, artıq peşəkar bir yalandır və mütləq ortaya qoyulmalıdır. Sübuta yetirilməlidir. Buna məhz bu yolla xitam vermək mümkündür.


Fransa Çempionatı 4-cü tur | Frame.az\nÇempionatın əsas favoriti hesab olunan “PSJ” öz meydanında Sent-Etyenn’ə heç bir şans verməyib 3:0. Ötən mövsümün sürprizi olan Nittsa’nın enişi davam edir.\nBu dəfə Lüsyen Favr’ın yetirmələri səfərdə debütant “Amyen” komandasına böyük hesabla məğlub olub. Rəqibin 3 topuna cavab verə bilməyən “Nittsa” hazırda turnir cədvəlinin 17-ci pilləsində qərar tutub. Keçən tur heç-heçə edən “Lion” bu turda da heç-heçəyə razı olub. Nant’ın qapısına yol tapa bilməyən “Lion” 4-cü pilləyə enib.\nSon çempion “Monako” öz meydanında Marselə futbol dərsi keçib 6:1 Bu görüşdə dubl edən Falkao cari çempionatda 7-ci qolunu vurub. Bordo – Trua matçında meydan sahibləri sevinən tərəf olub 2:1. Tuluza – Renn oyununda qapılara 5 qol vurulub. 3:2 hesabı ilə qələbə qazanan “Tuluza” xallarının sayını 6-ya yüksəldib.\nPSJ – Sent Etyenn 3:0 Amyen – Nittsa 3:0 Bordo – Trua 2:1 Kan – Metz 1:0 Dijon – Monpelye 2:1 Anje – Lill 1:1 Genqam – Strasbur 2:0 Nant – Lion 0:0 Tuluza – Renn 3:2 Monako – Marsel 6:1\n← İngiltərə Çempionatı 3-cü tur\n“Məhəbbət əfsanəsi” baleti Başqırdıstan Opera və Balet Teatrında nümayiş etdiriləcək →\n24/11/2019 04/12/2019 aquaviridis 0


FETÖ-nün Azərbaycan təmsilçisi tutuldu\nFETÖ-nün Azərbaycan üzrə məsul şəxsi həbs olundu\n12:18 14.06.2017 (Yenilənib 12:32 14.06.2017)\nO, İstanbulda tutularaq Malatyaya aparılıb\nBAKI, 14 iyun — Sputnik. Malatya Prokurorluğu tərəfindən fərari olaraq axtarılan və FETÖ/PYD-nin, Azərbaycan üzrə qeyri-rəsmi məsul şəxsi olduğu bildirilən şəxs həbs olunub. Sputnik Azərbaycan Milliyet-ə istinadla xəbər verir ki, bu barədə Malatya Valiliyindən açıqlama verilib.\nM.M. adlı şübhəlinin İstanbulda tutularaq Malatyaya aparıldığı bildirilir. O, polisdə dindirildikdən sonra məhkəməyə çıxarılaraq barəsində həbs qətimkan tədbiri seçilib və Malatya həbsxanasına göndərilib.\nməsul şəxs, Malatya Prokurorluğu, FETÖ, PYD, Azərbaycan, həbs\nFətullah Gülən vətəndaşlıqdan çıxarıldı\nSilah, qan və FETÖ düyünü...\nTürkiyədə növbəti FETÖ "zəlzələsi"\n"Hakan Şükür hələ də FETÖ-yə bağlıdır"


Sabahın hava proqnozu açıqlandı | SOSİAL XƏBƏR\nƏsas Səhifə Digər Sabahın hava proqnozu açıqlandı\nSosialxəbər.az bildirir ki, Milli Hidrometeorologiya Xidmətindən Axar.az-a verilən məlumata görə, 21 avqustda Bakıda və Abşeron yarımadasında havanın dəyişkən buludlu olacağı, əsasən yağmursuz keçəcəyi gözlənilir. Şimal-qərb küləyi əsəcək, axşam arabir güclənəcək.\n21 avqustda Azərbaycanın rayonlarında havanın əsasən yağmursuz keçəcəyi, lakin axşam bəzi dağlıq ərazilərdə şimşək çaxacağı, arabir yağış yağacağı, dolu düşəcəyi gözlənilir. Səhər dağlarda duman olacaq. Şərq küləyi əsəcək, ayrı-ayrı yerlərdə arabir güclənəcək. Havanın temperaturu gecə 18-23, gündüz 32-37, dağlarda gecə 9-14, gündüz 16-21 dərəcə isti təşkil edəcək\nSonrakı yazı Bu şəxslər testdən pulsuz keçiriləcək


Nəfsin Mərtəbələri » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nİnsani nəfs, sifətlərinə görə fərqli adlar alır. Heyvani nəfsin təsirindən uzaqlaşdıqca sifəti deyişir, mərtəbəsi də yüksəlir.\nNəhayət tamamilə saflaşıb Rəbbinə çatır. İnsan aşağıda adı keçen mərtəbələrdən yalnız birində ola bilər. Üst mərtəbələrə yüksələ bildiyi kimi, geri də duşə bilər. Bu mərtəbə və adlar sırasıyla bunlardır:\nNəfs-i Əmmarə: Pis his və xasiyyətləri, çirkin xüsusiyyətləri saxlayar.\nŞəhvət düşkünü heyvani nəfsin hökmü altında olmaqla, heyvanların yoluna girmişdir. Pis işləri gözəl görər. Hesab və axirət dərdi yoxdur. Yalnız kefini düşünər. Bu nəfsin əsərindən qürur mənlik, ehtiras, şəhvət, qısqanclıq, xəsislik, kin, intiqam, hiddət kimi xasiyyətlər çıxar.\nAllahın düşmənidir. Hədis-i qüdsidə: "Nəfsinə düşmənlik et, çünki o mənim düşmənimdir."\nBuyurulmuşdur. Qur'ani Kərimdə Hz. Yusuf (ə.s.)-ın diliylə: "Mən nəfsimi təmizə çıxarmam. Çünki nəfs, Rəbbimin mərhəməti olmadıqca pisliyi əmr edər." (Yusif, 53) buyurulmaqdadır.\nBu nəfsin bütün xasiyyətləri bir adamda toplansa, o adam şeytanların mərtəbəsinə düşər. Nəfs-i əmməyərənin sahibi, ya fasiq, ya münafiq ya da kafirdir.\nEtiqadı düzəltmək, səmimi tövbə və tərbiyə ilə müalicə olar. Təzkiyə edilməzsə, cəhənnəm atəşiylə təmizlənməsi qaçınılmazdır.\nNəfs-i Ləvvamə: Özünü qınayan, pisləyən, danlayan nəfsdir. Necə ki Allahu Təala: "Nəfs-i Levvame-ye (özünü qınayan nəfsə) and olsun ki" (Qıyamə, 2) buyurmuşdur.\nBu nəfs sahibi, günah işlədiyində peşman olub tövbə edər, özünü qınayar, etməmək üçün qərar verər. Lakin günah önünə gəlincə dayana bilməz, yenə içinə düşər. Sonra peşman olar. Yaxşılıq və pislik arasında gedər gəlir.\nÖzünü bəyənmə, çəkişmə, gizli riya, mövqe və şəhvət ehtirası kimi Nəfs-i Əmmarənin bəzi xüsusiyyətləri bu mərtəbədə də olar.\nLakin nəfs haqqı haqq, batili batil görər. Yenə bilər ki, bu sifətlərlə dinclikdən uzaqdır. Lakin onlardan xilas ola bilmir.Halı söhbət, gedişi təriqət, mahalli Kalp_tir. Aləmi Boğaz Alemi_dir. Nəfsiylə mücahedede sabit olsa Misal Alemi_dir.\nYuxuyla oyanıqlıq arasında genellikle oturma halında Misal Alemi_nden bir çox mənalar temessül edər. Bu mərtəbədə nəfs və şeytan birləşib vəsvəsəylə ürəyə hücum edərlər. Müalicəsi rabitə və zikrdir.\nNəfs-i Mülhimə: Allahu Təala nəfsin üsyan və itaətini vasitəsiz ilham etdiyi üçün bu mövqedə nəfsin adı mülhime olmuşdur.\nNecə ki Quran-da : "Sonra da o nəfsə üsyan və itaəti ilham edənə and içərəm" (Şems, 8) buyurulmuşdur Nəfs, tövbə, zikr, rabitə və mücahedeyle günahların ağırlığından və şəhvət bağından xilas olunca, ilham və feyz alma qabiliyyəti qazanar.\nDavamlı olaraq kamil mürşiddən ürəyinə ilhamlar gəlir. Bu mərtəbədə heyvani nəfs tamamilə islah olar. Haramdan qaçar, xeyrlərə qaçar. Aləmi Ruhlar Aləmi, mahalli Ruhdur. Ruhunda ilahi eşq atəşi parlamağa başlar.\nElm, təvazö, yumşaqlıq, qənaət, mərdlik, səbr, bəlaya dözüm kimi, gözəl xüsusiyyətlər meydana çıxar. Vüsal küləkləri əsməyə başlar. Lakin şeytan ona açıq və aşkar bir şəkildə hücum etməyə başlar . Özünü və əməllərini bəyəndirər, insanları kiçik və dəyərsiz göstərər, ümidsizliyə salar, Allahın əzabına qarşı ona təhlükəsizlik hissi verər.\nBu mövqedə mürşidin himməti olmazsa təhlükəyə düşə bilər.\nNəfs-i Mutmainnə: Cənab-ı Mevla-nın "Ey təmin olmuş Nəfs" (Fecr, 27) xitabıyla iztirabdan xilas olub dincliyə çatan nəfsdir .\nHər cür şəkk və şübhədən təmizlənib rahatlamış, aynel - yəqinə və kamil imana çatmışdır. Pis xasiyyətlərdən tamamilə pak olmuş, pisliklərə arzusu qalmamışdır.\nSeyri, Allah ilə reallaşmış (seyr-i meallah), vəlilik mərtəbəsinə çatmışdır. Aləmi Məhəmmədi Həqiqət, mahalli Sirrdir. Mənəvi təcəllilərin məzhəridir .\nSifətləri, təvəkkül, incəlik, comərdlik, yumşaqlıq, gülərüzlülük, şirin dil, qüsurları bağışlama, həmd, şükr, müşahidə, təslimiyyət və razılıqdır.\nNəfs-i Radiyye: İstər bəla, istər səfa, Allahın bütün hərəkətlərindən razı olan, Ondan başqa hər şeyi gözündən silib atan və yalnız Rəbbinin razılığına nəzərini dikən nəfsdir .\nBu nəfsə: "Razı olmuş və razı olunmuş olaraq Rəbbinə dön" ( Fecr , 28) kəlamıyla xitab edilmişdir. Seyri Allahdadır ( Seyr -i fillah ). Aləmi Lahut (Ruhanilər) Aləmi; mahalli, Sirrin sirridir. Bəşəri sifətlərdən tamamilə yox olmaqla pisə çatmışdır.\nLakin bu mövqeyə çatanlar arif deyil, vəlidirlər. Ona görə başqasını irşad edə bilməzlər. Şeytan onların şəklində başqalarının yuxularına girib yoldan çıxara bilər.\nNəfs-i Mardiyye :Allahu Tealanın razı olduğu nəfsdir . Ariflərin mövqesidir. Davamlılıq billah burada reallaşdırma edər.\nMöhtac olduğu elmləri tamamilə götürüb, məna aləmindən bu görünən maddə aləminə dönmüşdür. Xarici etibarilə digər insanlardan ayırd edilmez.\nLakin iç etibarilə bütün cisimləri altına çevirəcək bir tilsim kimidir. Özünə lütf edilən bacarıq məlumatından dünya xalqına ikram edər. İlahi məlumat dairəsinin məhrəmidir.\nOnun müşahidəsinə xarici bir diyar yoxdur. Özünə üfürülən ruh ilə görər, bilər. Səsini uzaqlardan eşitdirər. Mürşidindən icazə almaq şərtilə irşadı düzgündür.\nBunların paltarında şeytan başqasının yuxusuna girə bilməz. Seyri Allahdan (Seyr-i anillahdır). Aləmi bu görünən maddi aləm, mahalli Hafadır .\nNəfs-i Kamilə: Seçmə, saf, tərtəmiz nəfsdir . Allahın ən seçmə dostları olan Gavs və Qütblərin mövqesidir.\nSeyrləri Allahladır (Seyr-i billah). Aləmləri; kəsrətdə (çoxluqda) vəhdət, vəhdətdə kəsrətdir. Yerləri Ahfadır. Əvvəlki bütün nəfslərin gözəl xüsusiyyətlərini üzərində yığmışlar. Hər halları ibad.\n6 iyul 2011 12:51\n5 iyul 2011 21:43\nİnşallah, vicdanımız hər zaman nəfsimizə qalib gələr. AMİN! ALLAH razı olsun, bacış. Çox dəyərli xəbərdir\nAllah razı olsun sizden.evvel bunu türkçe oxumuşdum amma yadımdan çıxmışdı.Xatırlamış oldum.Minnetdaram...\n5 iyul 2011 16:27


İslam.az - Allah niyə şeytanı, Yezidi və pis insanları yaradıb? (Birinci hissə)\n/ Çərşənbə, 09 Sentyabr 2020 12:17\nBirincisi, qeyd edilən sualın cavabı birbaşa Allahın ədaləti, cəbr (məcburiyyət) və ixtiyar (iradə azadlığı) bəhsləri ilə əlaqəlidir. Müsəlmanların əqidəsinə görə, Allah öz bəndələrinə qarşı hədsiz mərhəmətlidir, onlara zərrəcə zülm etməz. Hər kəsin seçim ixtiyarı vardır, buna görə də hər əməlinə görə cavabdehdir, Allahın və insanların qarşısında məsuliyyət daşıyır.\nİnsan şüuru bu kimi mövzuları tam dərk etməyə qadir olmadığı üçün, daha sadə bir misalla fikrimizi ifadə etməyə çalışaq. Təsəvvür edin ki, siz yüksək bir yerdə durmusunuz, oradan küçədə hərəkət edən avtomobillərin hərəkətini izləyirsiniz. Görürsünüz ki, bir avtomobil çox yüksək sürətlə hərəkət edir. Bunu anlamaq çətin deyil ki, sürücü əgər bu qayda ilə avtomobili sürməyə davam etsə, qısa müddət ərzində qəza törədəcək. Siz qabaqcadan qəza baş verəcəyini bilirsiniz, hətta sanki onu “görürsünüz”. Bir neçə dəqiqədən sonra, həqiqətən, qaydalara əməl etməyən həmin sürücü qəza törədir. Belə bir halda sizi qəzanın səbəbkarı hesab etmək olarmı? İddia etmək olarmı ki, sürücünü qəza vəziyyəti yaratmağa siz təhrik və məcbur etmisiniz? Əlbəttə ki yox! Sizin qəza barədə qabaqcadan elmli olmağınız sürücünün hərəkətlərinə heç bir təsir göstərmədi. Siz sadəcə olaraq, mövcud vəziyyəti düzgün qiymətləndirdiniz, başa düşdünüz ki, sürücünün bu hərəkətinin sonu nə olacaq. Amma yaranmış qəzaya görə sürücünün özü cavabdehdir.\nElcə də, Allah insanların əməllərini qabaqcadan bilməklə yanaşı, bu əməllərin məsuliyyətini daşımır. Hər kəsin savabına və günahına görə onun özünə əvəz veriləcək. Əgər Allahın elminin insan müqəddəratına təsiri olsaydı, insanın nə mükafat, nə də cəza almağa haqqı çatardı. Heç bir xeyir əmələ görə savab, heç bir pis hərəkətə görə günah yazılmazdı. Belə bir düşüncə insanın iradə azadlığını inkar edən şəxslərə məxsusdur. Dini mənbələrimizdə bu düşüncəni kəskin tənqid edən hədislər çoxdur. Məsələn, hədislərin birində Allahın Rəsulu Həzrət Mühəmməd Peyğəmbər (s) buyurmuşdur ki, Allahın onlardan ötrü günahları qabaqcadan yazdığını və sonra onlara cəza verdiyini düşünən dəstəyə 70 peyğəmbərin dilindən lənət deyilib (Bihar əl-ənvar, 5-ci cild, səh. 47).


İŞİD-in məhv edilən lideri son aylarda necə yaşayıb? » Reyting.az\n12:57 / 24-07-2021\nAzərbaycanda 36 yaşlı müğənni dünyasını dəyişib - Foto\nİŞİD-in məhv edilən lideri son aylarda necə yaşayıb?\nTarix: 05-11-2019 19:06 | Bölmə: Slayd\nABŞ hərbçilərinin məhv etdiyi İraq-Şam İslam Dövləti (İŞİD) terror təşkilatının lideri Əbu Bəkr əl-Bağdadi həyatının son aylarında satqınlardan qorxduğundan yer altındakı sığınacaqlarda gizlənir və çoban forması geyinirdi.\nReyting.az xarici KİV-ə istnadla bildirir ki, o, yezidi kürdü olan yeniyetmə qızı qul kimi saxlayıb. Həmin qız may ayında ABŞ-ın rəhbərliyi altında keçirilən əməliyyat zamanı azad olunub. Onun söylədiyinə görə, İŞİD rəhbəri 7 silahdaşının müşayiəti ilə hərəkət edib, bir neçə ay əvvəl isə səlahiyyətlərinin böyük hissəsini adı çəkilməyən əsas müavininə verib.\nOnun sözlərinə görə, əl-Bağdadi əvvəlcə 2017-ci ilin axırlarında Suriyanın İdlib əyalətinə qaçmağa cəhd edib. Yezidi qızı İŞİD lideri, onun arvadı və yaxın ətrafı ilə 3 maşın karvanı ilə əyalətə yola salıblar, ancaq hücum ola biləcəyi təhlükəsindən çəkindiklərindən karvan geri qaytarılıb. Yeniyetmənin dediyinə görə, bundan sonra 4 ay Daşiş şəhərində əl-Bağdadinin qayınatası və onun yaxın silahdaşı Əbu Abdulla əl-Zübayenin evində qalıb.\nİŞİD lideri orada ona tez-tez baş çəkib və zorlayıb. 2018-ci ilin yazında qızı digər kişiyə hədiyyə ediblər və onu şəhərdən çıxarıb. O, son dəfə əl-Bağdadini orada görüb. Özünü xəlifə elan edən İŞİD lideri sonradan ona hədiyyə kimi daş-qaş yollayıb.\nEhtimal edilir ki, əl-Bağdadi Suriyanın şərqində bir yerdən başqa yerə gedib, əsəbi olub və satqınlardan şikayətlənib. Bundan əlavə, bildirildiyinə görə, İŞİD lideri daim kamikadze kəməri daşıyıb, silahdaşlarını da buna məcbur edib və mobil telefondan istifadə etməyib.\nƏl-Bağdadinin şəkər xəstəliyindən əziyyət çəkdiyi və insulin qəbul etdiyi də bildirilir.\nXatırladaq ki, ABŞ prezidenti Donald Tramp oktyabrın 27-də Əbu Bəkr əl-Bağdadinin məhv edildiyi haqda xəbər verib.


Oqtay Əsədov bağlarını pulsuz suvarır – ilginc detallar » Miq.AZ Azərbaycanda özəl xəbərlər, araşdırmalar, təhlillər və müsahibələrin tək ünvanı\nTarix: 21.02.2021 23:49\nTanınmış araşdırmaçı jurnalist Cavanşir Həsənli sabiq spiker Oqtay Əsədov haqqında maraqlı araşdırma aparıb. JAMAZ.İNFO xəbər verir ki, keçmiş spikerin Qubada, Qəçrəş yolunun üstündəki daha bir villası aşkarlanıb. "Peykdən dəbdəbəli görünməsə də bura Oqtay Əsədovun istirahət üçün sevdiyi məkandır.\n"Oqtay Əsədov bu villanı vaxtilə Qubanın su təchizatı üçün ayrılmış puldan çırpışdırıb tikib.\nHəsənli yazır ki, Məclis-i Məbusanın və "Azərsu”yun keçmiş rəhbərinin pulsuz suvarılan daha bir böyük bağı Maştağa – Buzovna yolunun üstündədir.\n(https://www.google.com/maps/place/Buzovna,+Azerbaijan/@40.5251283,50.0816671,169m/data=!3m1!1e3!4m5!3m4!1s0x4030f58bd9bc65ab:0xff22cc1a3472d6cf!8m2!3d40.5152444!4d50.0969652). "Bura 4 hektarlıq badam bağıdır. Vaxtilə badam sovxozu olub, qanunsuz ələ keçirib. Orda parnik də saldırıbmış, parnik tikən ustaları MTN-lə hədələyərək pullarını verməkdən belə imtina edib”.